
Gelo Klûba Diyar- 
bakirsporê tê 



Werin erdê belas! 



Mezintirîn veberhênerên biyanî li Kurdistanê 1. Kuwêtî: % 39; 2. Lubnanî: % 19 3; 3. Tirkiyêyî: % 18 



Nebêje "birûxe rejîm"! 


B i belavbûna pêla serhildanê 
li herêmên Kurdan li Roja- 
vayê Kurdistanê, bûyerên ne 
çavlirêkirî jî zêde dibin. Rojên 
12 û 13ê vê mehê li ser navê 6 
eşîrên ereb (eşîrên Gî, Hirbe, 
Idwan, Neîm, Mexmurî û Cibûr) 
li bajarê Qamişlo belavok hatin 
belavkirin û di wan belavokan 
de ji Kurdan tê xwestin û Kurd 
tên tehdît kirin ku slogana "bi- 
ruxe rejîm", mebest rûxana re- 


jîma Beşar Esad e, neqîrin. Çav- 
dêrên siyasî û partiyên Kurdan 
vê belavokê weke hewldanek 
rejîma Esad ji bo bêdengkirina 
Kurdan dinirxîn û daxuyandin 
ku ew ê ti giringiyê nedin vê 
tehdîtê. Di vê navberê de hat bi- 
hîstin ku partiyên Kurdên Roja- 
vayê Kurdistanê dixwazin ligel 
wan eşîran rûnin, ji bo ku der- 
barê vê meseleye de nerînên 
hevdu bibhîsin. Rûpel ^5 


Tundûtûjiya li hemberîjinan 
Malên hewandina jinan 

Nûran û Edîbe du jinên Kurd in ku ji ber 
tûndiyê li malê reviyane û niha di malên he- 
wandina jinan de dijîn... ►13 

Dersên zimanê kurdî 
YEK-MALbangdike 

Komeleya Kurd a li Berlînê ji bo li dibista- 
nan bi zimanê kurdî perwerde bê dayîn 
piştgiriya malbatan dixwaze... ^7 

Rojev 


RÛdaW I Hejmar 101 



Cumaa Akaş ji Dubaî ji bo televizyona Al-Arabiya radighîne 


“Ragihandina me ya 
hemdem nîne" 


Serhildanek berdewamî j 
de, tiştek nû ye. Wan bi ren 
sûg wergirtin. Yekbûna ci 
bû ji hêla ragehandin 




lên li Sûriyê, Kurd jî di nav 
anên ragihandinê yên fireh 
ser kolanan tiştek gelek baş 


C umaa Akaş, rojna- 
mevanekî Kurd ji 
Rojavayê Kurdis- 
tanê ye, ev çar sal 
in di televizyona 
Al-Arabiya de kar dike. Malbata 
Cumaa Akaş li gundê Bane 
Qesrê, yê girêdayî Dêrika Hemko 
li rojhilatê Qamişlo dimîne. Tel- 
evizyona Al-Arabiya yek ji koma 
televizyonên MBC ye, ew wekû 
duyemîn televizyona nûçeyî ya 
mezin di nav welatên ereb de di 
belavkirina agahiyên rûdanên 
Sûriyê de roleke pir girîng dile- 
yîze. Akaş li ser rojnamevaniya 
Kurdên Sûriyê, Kurd û televiz- 
yona Al-Arabiya pirsên Rûdawê 
bersivand. 

Rûdaw: Gelo kengî we karî cihê 
xwe di nav rojnamevanên Ala- 
rabiya de bibînin? Çawa bû 
destpêk? Karê we çi ye li wir? 

Cumaa Akaş: Di sala 2007ê 
de min li gel MBC wek amadekar 
û berhemhênerê nûçeyan pey- 
manek imze kir. Di destpêkê di 
malpera kanala alarabiya ya 
aborî de Alaswaq.net. de, dûre di 
beşê aborî de di televizyonê de 
wek peyamnêr û amadekarê nû- 
çeyan, dû wî re di alarabiya.net 
de. Niha ez vegeriyam ekranê ji 
bo beşa aborî. 

Karê min ê niha karekî ne 
fermî ye, ez ji bo peydakirina 
agahiyan alîkariya nivîseran 
dikim û anîna parçeyên video- 
yan yên girêdayî serhildanan Sû- 
riyê dikim. 

We di malpera Facebookê ya 
Alarabiya de kar dikir, di dema 
karê we de vê malperê serkefti- 
nek mezin bi dest xist. Gelo se- 
demên serkeftina malpera 
Facebookê çi bûn? 

Min li gel hevkarekî xwe ber- 
pirsiya rêberiya malpera Alara- 
biya ya Facebookê dikir. Ez 
dikarim bêjim, xebatên herdu 
komên nivîserî û piştgiriya hu- 
nerî alîkar bûn di serkeftineke 
mezin de ji bo vê malperê, ku 
hejmara endamên wê nîv mil- 
yonî derbas kir. 

Gelo malpereke Facebookê di- 
kare serkeftinek wisa mezin bi 
dest bixe bê piştgiriya malperek 
mezin wek Alarabiya.net û tel- 
evizyonek azmanî? 

Bê guman malper û kanalê 
piştgiriyek mezin dan vê serkef- 
tinê, lê bawer bike di çend salên 
bên de malperên nûçeyî û kana- 
lên azmanî wê bêtir bi rêya Face- 
bookê serkeftina aborî û 
belavbûnê pêkbînin, ne berevajî. 

Divê ji bo 50-70 hezar kesî 
dezgehek medyayê hebe 

Hûn ragehandina Kurdên Ro- 
java çawa dibînin? Bi dehan 
malperên internetê yên ser- 
bixwe û yên partiyan hene. Çend 
ji van em dikarin wek ragehan- 
dinek hevdem binav bikin? 

Na, ragehandina me ya hem- 
dem nîne. Malperên me yên nû- 
çeyî hene wek forûmên 
gengeşiyê ne. Armanca kanalên 
Kurdan yên azmanî jî tenê bi- 


lindkirina kirasên jinan bi ser 
kabokê ye, bêhtir ji bilindkirina 
pirsgirêka Kurd û belavokên me 
tenê ji bo girêdana sendewîşan 
bi kêr tên, ew bi xwe rewşa xwe 
şirove dikin. 

Lê ragihandina çapkirî çawa ye? 
Du milyon Kurdên Sûriyê û 20 
dezgeh û rêxistin, lê tenê çend 
mehnameyên partiyan hene! 

Di civakên gihayî de divê ji bo 
her 50 ta 70 hezar kesî alavek ra- 
gehandinê hebe, Kurd bêtir ji her 
demî bûne miletekî gihayî, lê ra- 
gehandina wan ne li gor gihayî- 
bûna wan e, ji ber sedemên 
serekî yên girêdayî birêvebirinê 
paşketî maye. 

Ez naxwazim em rewşa Kur- 
dan, zordarî û sedemên din yên 
demçûyî bikin bahane. Di destên 
me de milyarên dolaran hene, 
em zengîntirin ji welatên Ken- 
dava Erebî, lê em ji hêla ragehan- 
dinî ve şerpeze ne. Kurdên başûr 
di dema çûyî de 30 milyon dolar 
dane kanaleke televizyonî, lê 
berpirsiyariya wê dan kesekî 
Îraqî ku tiştekî ji karê televozyo- 
nan fahm nake. Pere winda bûn, 
belavbûn di berîkên kesên fased 
de. Ekran ma bê kar. 


Dezgehên rage- 
handinê rûdanên 
Sûriyê piştguh ne- 
kirin, lê nikaribûn 
hemû rojê heman 
rûdanê bidin. Li 
Misrê bi milyonan 
protesto dikirin, li 
Lîbyayê cengek li 
dijî herzaran hebû. 
Le li Suriye rojna- 
mevanekî nikare bi 
hêsanî karê xwe 
bike. 


Yekem car Alarabiye bûye- 
rên Kurdan weşand 

Gelek aliyan di destpêka rûdanên 
Sûriyê de bi piştguhkirina nûçeyan 
yan jî piçûkkirina wan de rage- 
handina erebî tawanbar kir. Her- 
wiha şopandina rûdanên Sûriyê ji 
aliyê kanalên erebî ne wek şopan- 
dina rûdanên Libyayê yan yên 
Misrê bûn. Gelo hûn çawa dibînin? 

Bi giştî ragehandinê rûdanên 
Sûriyê piştguhnekir, gava gelên 
Sûriyê gotin "NA” piştî bêdengiya 
dehsalan, gelekan hêvî kir ku 
hemû cîhan vê "NA” ya wan belav 
bike. Ew tenê çend sed kes bûn 
yan hezar di destpêkê de, kanalan 
guh da vê yekê, lê nikarin hemû 
rojê di pey vê nûçeyê de bimînin. 
Li Misrê bi milyonan protesto di- 
kirin û li Libyayê cengek li dijî he- 
zaran hebû. Gava rûdana Sûriyê 
mezin bû, mafê xwe stand di rage- 
handinê de, lê rojnamevanek ni- 
kare li ser erda Sûriyê bigere, 
lewra şopandin nikare temam be 
û wê ne li gor rûdanê be. 

Li gel ku bernameyên Alarabiya 
yên girêdayî Kurdan kêm in, lê 
gelek Kurd wan wek dost dibî- 
nin. Lê ji aliyekî dîve em bibînin 


ev kanal xwe dûr dikir ji kêşeyên 
Kurdan. Hûn têkiliya kanala Ala- 
rabiya bi pirsgirêka Kurd re 
çawa dibînin? 

Me Kurdan çi kiriye ji Kanala Ala- 
rabiya re? Em ti piştgiriyek aborî 
nadin ku em karibin rolekê li ser 
xwedî bilîzin. Dîsa, herbijî ji wan re 
eger wan bernameyek ser me çêkir. 
Ji hêla kar ve, rola peyamnêrê Ala- 
rabiya yê Sûriyê heye di şopandina 
kêşeyên Kurdên Sûriyê de, gelo 
çend vexwendin ji Qamişlo çûne ji 
vî peyamnêrî re? Ma ew dikare bi 
xwe vê yekê bike? Alarabiye yeke- 
mîn bû di weşandina nûçeya şe- 
hîdbûna 3 Kurdên Sûriyê êvara 
Newroza 2008ê, lê her tişt wê bi- 
mîne di bin rola berjewendiyan de. 

Hûn xebatên Ciwanên Kur- 
dên Sûriyê ji hêla ragihandinî û 
tevgera meydanê di serhildana 
Sûriyê de çawa dibînin? 

Serhildanek berdewamî tiştekî nû 
ye ji bo hemû Sûriyan, Kurd jî di nav 
wan de, wan bi rengekî baş sûd wer- 
girtin ji ezmanê ragihandinî yê fireh, 
nemaze alavên têkiliya civakî, yek- 
bûna ciwanan li ser kolanê û ji hêla 
ragihandinê ve tiştekî pir baş bû. 

Gotinek dawî? 

Sûriyê tê guhertin, ev kesên ku 
bi me re rûdinin bi navê opozis- 
yona Erebî, wê hewl bidin kenê 
xwe bi me bikin, bila em daxwaza 
mafê çarenûsî bikin. 

Çavê her kesê li ser sondxwarina 
li Parlementoya Tirkiyê ye 

Leyla Zana û 
parlementerên 
din 1991ê 
dubare nakin 


Hêmin Xoşnaw 


avê raya giştî ya Tir- 
kiyê li ser civîna 
Parlementoya Tir- 
kiyê ya 28ê mehê ye 
û divê 36 parlemen- 
terên îîlta kurdî li Parlementoya 
Tirkiyeoi zimanê tirkî sonda Ke- 
malîzmê bixwin. Tevî wisa hatiye 
belav kirin ku sê parlementerên 
çepên tirk ên di nava lîsta kurdî 
de ne amade ne bi Kemalîzmê 
sond bixwin, lê BDPê ev yek red 
kir û got "ti pirsgirêka me a 
sondxwarinê nîne.” 

Rojnameya Milliyet a tirkî 17ê 
vê mehê belav kir ku sê parle- 
menterên bi regez tirk ên Lîsta 
Ked, Azadî û Demokrasiyê ku ji 
aliyê Partiya Aştî û Demokrasiye 
(BDP) piştevaniya wan tê kirin, 
ne amade ne di merasîma parle- 
mentoyê ya sondxwarinê de bi 
Kemalîzmê sond bixwin. Li gor 
wê nûçeyê "Hersê parlementerên 
bi eslê xwe tirk û li ser lîsta kurdî 
(parlementerê Mêrsînê Ertugrul 
Kurkçu, parlementerên Stenbolê 
Levent Tuzel û Sirri Sureyya 
Onder) ne amade ne bi bingeh û 
girêdana biwêja Kemalîzmê sond 
bixwin. Lewra 36 parlementerên 
"Bloka Kedê”, ji bo vê mijarê nîqaş 
bikin û fikrek hevpar bibînin, li 
Amedê civiyan.” 

Herçendî her sê parlementeran 
ew nûçe red kirin, lê hê jî çavê 


raya giştî ya Tirkiyê û Kurdan li 
ser merasîma sondxwarina par- 
lementoyê ye û ku bi taybet jî 
Leyla Zana bûye endama parle- 
mentoyê. Hevserokê BDPê yê 
berê û parlementerê Colemêrgê 
Selahattin Demirtaş di daxuyani- 
yekê de li dijî wê nûçeyê helwes- 
tek tund nîşan da û wekî "bê 
bingeh” wesif kir û got "krîza 
sondxwarina me nîne. Civîna me 
ya li Amedê ji bo diyarkirina se- 
rokê komê, cîgir û diyarkirina en- 
damên lijneya parlementoyê bû.” 

Herwiha yek ji wan sê parle- 
menterên ku hatî belav kirin ku 
ne amade ne bi Kemalîzmê sond 
bixwin, Ertugrul Kurkçu ew nûçe 
"bê bingeh û alozkar” wesif kir û 
got "ez nabêjim ew nûçe şaş e, lê 
ez dibêjim ji despêkê heya da- 
wiyê derew e. Ti têkiliya civîna 
Amedê bi vê nûçeyê ve nebû.” 

Li aliyê din sondxwarina bi bin- 
gehê Kemalîzmê wekî din jî bûye 
cihê rexneyên Kurd, kesên demo- 
krat û oldarên Tirkiyê. Parlemen- 
terên Amedê Altan Tan ku wekî 
kesekî oldar ê Kurd hatiye naski- 
rin, dibêje ku teksta sondxwarinê 
ya Parlementoya Tirkiyê li gor 
pêkhateya neteweya Tirk, yasa û 
pîvanên Îslamî şaş e û wiha pê- 
deçû: "Ji ber ku destûrê biryar li 
ser daye, ez neçar im bi wê tekstê 
sond bixwim. Lê ligel temambûna 
sondxwarinê, ez ê daxwaza lêbo- 
rînê ji xweda bikim.” 


Leyla Zana di sala 199lê de cilekî 
reş li xwe kiribû û banda keskû- 
sorû zer bi porê xwe ve girêdabû 


Leyla Zana bi çarika 
beşdar dibe? 

Parlementerên ki 
wê girêdayî teksta s 
parlementoyê bin û 
bûyera 1991ê dûbare 
merasima 1991ê de Leyla 
ku weke parlementera Amedê 
hatibû hilbijartin, di parlamen- 
teya Tirkiyê de hevokek kurdî jî li 
sondxwarina xwe zêde kiribû û 
ev yek bûbû cihê nerazîbûnên 
tund ji aliyê parlementerên tirk û 
Leyla Zana û 6 parlamenterên din 
bi 15 salan zindan hatibûn ceza- 
kirin. Leyla Zanaya ku di dema 
sondxwarinê de rengên ala Kur- 
distanê li serê xwe alandibû, bi 
kurdî gotibû "Ez ji bo biratiya 
Kurd û Tirkan sond dixwim” û bi 
vî awayî dawî li sondxwarinê 
anîbû. Leyla Zana, Orhan Dogan, 
Selîm Sadak û Hatîp Dîcle bi 15 
salan hatin cezakirin. Zûbeyîr 
Aydar û Yaşar Kaya jî reviyan Ew- 


ropayê. Ji wê demê ve Leyla Zana 
bûye sembolek Kurdan. 

Hilbijartina Leyla Zana di hilbijar- 
tina 12ê hezîranê de wekî nûnera 
Amedê, hîn zêdetir berê xelkê daye 
merasîma sondxwarinê û pirsa gelo 
Zeyla Zana wê vê carê çi bike. Tevî 
ku berî dengdanê diyar kir ku wê vê 
carê girêdayî yasaya merasîma 
sondxwarinê be û bi kurdî sond 
naxwe, lê rojnamevan Nêrgiz De- 
mirkaya di malpera "Haber” a tirkî 
de nivîsandiye: "Leyla Zana plan da- 
niye ku vê carê bi çarikek spî tevlî 
merasîma sondxwarinê bibe. Zana 
dixwaze bi vê çarika spî peyama wê 
yekê bide ku nûnertiya dayîkên 
Kurd dike.” Di roja dengdanê de jî ki- 


rasek spî li ber Leyla Zana bû. 

Koma BDPê 18ê vê mehê der- 
barê karên xwe de li Amedê ci- 
viya. Derbarê gelo li ser 
merasîma sondxwarinê guftûgo 
hatine kirin an na, parlementerê 
Colemêrgê Esad Canan di daxû- 
yaniyekê de ji Rûdawê re got 
"Pirsgirêka me ya sondxwarinê 
nîne ji bo em li ser biaxivin. Lê ji 
bo raya giştî piştrast bibe û heya 
bizanin çima em ê bi wê tekstê 
sond bixwin, em ê rojek berî sond 
xwarinê ji raya giştî re belavo- 
kekê belav bikin.” Herwiha Canan 
red kir ku Leyla Zana bi çarika spî 
tevlî rûniştina yekemîn a parle- 
mentoyê bibe. 


Ahmet Dere 



Encamên hilbijartinan 


ilbijartinên 12ê hezîranê 
pêk hatin, vê derbarî de cur 
be cur nêrîn û analîz hatin kirin. 
Piştî hefteyekê ez dixwazim der- 
barê rastiya encamên ku hatî 
girtin de çend gotinan bêjim. 


-Di dîroka Komara Tirkiyê de, 
ji sala 1956ê vir ve (ku di heman 
salê de sîstema pir partiyan ke- 
tiye meriyetê), cara yekem e ku 
partiyek 3 caran li ser hev tê ser 
desthilatdariyê. Ji 2007ê vir ve 
vê partiyê ji % 4 dengên xwe 
zêde kiriye. Digel vê zêdekirina 
dengan jî, 14 parlementerên 
AKPê kêmtir bûn û bi hejmara 
326 parlementeran ew nikare bi 
tena serê xwe destûra nû çê 
bike. Li gorî vê encamê, çi ji bo 
çêkirina destûra nû û çi jî ji bo 
çêkirina qanûnan, AKP neçar e 
ku bi komên din re (CHP, MHP û 
BDP) bikeve nava diyalogê û bi 
wan re hevkariyê bike. 

-Digel bayê ku Kemal Kiliçda- 
roglu dabû çêkirin, partiya ko- 


marger CHP nikaribû li gorî he- 
defa xwe dengan bistîne, yanê 
bigihîje % 30 yê dengan. En- 
cama ku derketî holê careke din 
daye xûya kirin ku CHP nikare ji 
pirsgirêkên Tirkiyê re bibe ber- 
siv. Çendî di serokatiya wê de û 
herwiha di rêveberiya wê de gu- 
hertin pêkwerin jî, mentalîteya 
navendî ya vê partiyê rê nade ku 
ew bibe partiyekê « Sosyal De- 
mokrat». Li gor rexneyên ku li 
CHP'ê têne kirin, wisa diyar e ku 
Kemal Kihçdaroglu û ekîba wî 
nikarin zêde bidomînin. 

-Ji salên 2000Î vir ve MHP her- 
dem hêza xwe winda dike. Di 
nava heman partiyê de nerazî- 
bûna li hemberî Devlet Bahçelî 
zêdetir dibe. Ez bawer im heya 


hilbijartinên pêş wê Devlet Bah- 
çelî ji serokatiya MHPê dûrkeve. 
Lê belê, eger ev partî di mentalî- 
teya xwe de guhertinan nede çê- 
kirin, dîsa jî wê nikaribe rêjeya 
dengên xwe bilindtir bike. 

-Partiya ku di dengên xwe de 
û herwiha di hejmara parlemen- 
teran de pêşketin çêkiriye, BDP 
ye. Ez encama van hilbijartinan 
ji bo BDPê serkeftî dibînim û ca- 
rekê din pîroz dikim. Lê belê, 
divê were zanîn ku ev serkeftin 
bi xebatên teknîkî hatiye bi dest 
xistin. Ji ber ku di rêjeya dengên 
BDPê de, an jî yên blokê de, tenê 
% 0.9 pêşketin çêbûye. Yanê di 
navbera rêjeya hilbijartinên 
2007 û 2011ê de derdorê 350 
000 deng hene. Divê were zanîn 


ku ev pêşketin jî bi arîkariya 
hevkariya bi HAK-PAR û KA- 
DEPê derketiye holê. Lewre, bi 
encama van hilbijartinan ve gi- 
rêdayî, rastiyek jî baştir xwe 
dide pêş; daxwaza gelê kurd bi 
yekîtiyekê û hevkariyekê nete- 
weyî heye. 

Xebatên teknîkî, bi taybetî he- 
sabên matematîkî, 16 parlemen- 
ter zêdetir kirin. Eger di sala 
2007ê de heman xebat hatiba 
meşandin, wê demê jî derdorê 
30 parlementerî dikaribûn derk- 
evin. Di cewherê encama hilbi- 
jartinên îsal de mirov dikare 
kêmasiyên dema borî jî baştir 
bibîne. Hêvîdar im hêzên kurdan 
ji hemû kêmasiyan baştir dersan 
derxînin. 

"Rejîm êrîş bike wê bi mîlyonan Kurd sinor derbas bikin" 

iştî pêncî salan desthi- 
latdariya Partiya Baas 
di 15ê Adarê de li ba- 
jarê Şamê xwepêşan- 
danên dest pê kirin û 
piştre li Deraa germtir bûn, dema 
hêzên rejîmê 6 kes ji xwepêşande- 
ran kuştin hêdê hêdî li bajarên din 
jî belav bûn û heta gihişt derdora 
Şamê, Banyasê û herêmên kurdan 
Cizîr, Qamişlo, Amûde û Hesekê. Pi- 
ranî rojên înê gel dikeve ser kola- 
nan û serhildana gelên li Sûriyê 3 
meh derbaz kir û niha di hefteya 
13ê de ye û her roj çarçoveya wê 
berfirehtir dibe. 

Li gor ragihandina berpirsyarê 
Rêxistina Piştgîr ji bo Gelên bin 
Gefê [GfbV], Kamal Sîdo, heta niha 
li Sûriyê hezar 300 kes hatine kuş- 
tin û 10 hezar kes hatine girtin, 7 
heta 10 hezar kes hatine brîndar- 
kirin û 10 hezar hezar koç kirine û 
çûne Tirkiyê û Libnanê. 

Li gor rapora dezgeha mafê mi- 
rovan Amnesty International jî, 
heta niha li Sûriyê di xwepêşanda- 
nan de hezar û 300 kes hatine kûş- 
tin, 13 hezar û 700 kes hatine girtin 
û hezar û 900 kes jî winda ne. 

Serokê dewleta Sûriyê Beşar 
Esed 20ê Hezîranê de axaftinek li 
ser bûyarên dawî kir û ragihand ku 
ew ê di meha tebaxê de hilbijarti- 
nên parlementoyê bikin, reforman 
jî heta meha îlonê temam bikin û di 
nava mehekê de avakirina komîte- 
yên guhertina destûrê û şêwir- 
mendiyan temam bikin. Esed 
herwiha behsa efûya giştî kir û 
bang li penaberên ku derbasî Tir- 
kiyeyê bûne jî kir û xwest ew vege- 
rin Sûriyê. 

Heta niha hejmara kesên ku ji Sûriyê, ji ber zextên rejîmê, reviyana Tirkiyê, 10 hezar kes derbas kiriye 


"Baas nijadperest û totalî- 
ter e" 

Li ser ser rûdanên Sûriyê ber- 
devkê komîteya karên hevbeş ê 
Kurdên Rojhilatê Kurdistanê li Al- 
manya Ahmed Alî ji Rûdawê ragi- 
hand, Partiya Baas partiyek 
nîjatperest û totalîter ango antî- 
demokratîk e. Alî wiha axivî: "Ew 
li gor yek netew, yek partî û yek 
şef hatiye ava kirin. Ew hemû 
hevwelatiyên Sûriyê ereb qebûl 
dike û qebûl nake ku li Sûriyê ne- 
teweyên din hene. Li gor makeza- 
gona Suriyê Partiya Baas xwediyê 
dewletê ye û pêşenga civata Sû- 
riyê ye. Hemû partiyên siyasî ku 
li Sûriye bikaribin kar bikin, divê 
otorîteya partiya Baas qebûl 
bikin. Sûriye dewletek dadî nîne, 
dewletek polîsî ye. Pir caran 


kesên siyasî tên girtin, bi salan 
malbatên wan nizanin ew li kû 
ne. Ti hurmeta dewleta Sûriyê ji 
bo mafê mirovan nîne. Ti rêxisti- 
nên mafên mirovan nikarin li Sû- 
riyê kar bikin.” 

Ahmed Alî da zanîn ku gelê Sû- 
riyê ji tirsa terora dewletê newê- 
ribû dengê xwe derxîne, "Lê 
bihara erebî ku hemû Rojhelata- 
navîn girt bin bandora xwe, gihişt 
Sûriyê jî, ango gelê Sûriyê tirsa 
xwe şikand.” 


♦ 


"Kui d û Ereb êdî nayên xa- 
pandin" 


, 


Li gor berpirsiyarê ragihandina 
dervê yê Partiya Yekitî ya Kurdîs- 
tana Suriye Abdulbasît Hanno, 
Kurd di serîhildana dijî rejîma 


Baasê de rolek sereke dilizîn. 
Hanno serhildana gelê kurd a sala 
2004ê li Qamişloyê bi bîr xist û 
got ku di wê serîhildanê de Kurd 
tenê mabûn. Hanno got, "Niha 
Baas dîsa dixwaze Kurd û Ereban 
ji hev veqetîne, lê heta niha ew 
planên rejîmê ên qirêj bi ser neke- 
tin. Kurd û Ereban ji ezmûnên 
berê ders wergirtine, êdî nayên 
lîstikên rejîmê”. 

Lê li gor ragihandina nivîskar û 
lêkolîner Cafer Elî, tevgera kurdî 
bi germî ta îro tevlî serhildana Sû- 
riyê nebûye. Elî wiha axivî: "Rast e 
çalakî û meş li Kurdistanê jî çêdi- 
bin, lê tenê xort pê radibin û cari- 
nan hîn rêxistinên kurdî çêdikin. 
Rêjîma Sûriyê hewl dide ku tev- 
gera kurdî ji serhildanê dûr bixe, 
heya astekê jî bi serketiye.” 

Abdulbasît Hanno da zanîn ku li 


Washington li beramberî Sûriyê zimanê xwe tûndtir dike 


Koln (Rûdaw) - Berdevka We- 
zareta Derve ya Amerîka bi awa- 
yek eşkere diyar kir ku welatê 
wê li gel kesayetên derve û hun- 
dirê Sûriyê yên ku hewla guher- 
tina siyaseta Sûriyê didin, di 
nava peywendiyan de ne. 

Berdevka Wezareta Derve ya 
Amerîka Victoria Nolan di daxû- 
yaniyek a çapemeniyê de da 
zanîn ku Serokê Amerîkayê Bar- 
rack Obama, Serokê Sûriyê 
Beşar Esed agehdar kiriye ku, 
"Yan li welat reforman bike yan 
jî dest ji deshilatê berde.” Nolan 
di berdewama daxûyaniya xwe 
de got: "Wisa diyar e Esed rêyek 
xirab hilbijartiye.” 

Berdevka Wezareta Derve ya 
Amerîka li beramberî "Binpêki- 
rinên hov ên li dijî xwepêşande- 
ran” nerazîbûn nîşan da û bal 
kişand ser wê yekê ku ew û hev- 
peymanên Amerîka hewl didin 
ku Sûriyê bi tenê bihêlin û wiha 
pêdeçû: "Têkiliyên me yên li gel 
Sûriyê, yên ku daxwaza guhertin 
û mafên xwe yên bingehîn dikin 


ber bi zêdebûnê ve diçin.” 

Ev helwesta Dewletên Yek- 
bûyî ya li beramberî bûyerên 
niha yên li Sûriyê diqewimin, li 
gel helwesta çend mehên borî 
pêşketinek nû ye. Ev yek jî wisa 
derdixe holê ku di demek nêzîk 
de rejîma Sûriyê ya deshilatdar 
rastî zextek hîn zêdetir a civaka 
navnetewî bê. 

Sekreterê Giştî yê Neteweyên 
Yekbûyî Ban Ki Moon jî da zanîn 
ku gotinên li gel Serokê Sûriyê 
kirî, paldaye ku li gel opozîsyonê 
dest bi guftûgoyan bike û kuş- 
tina gelê xwe rawestîne. 

Di heman warî de Tirkiyê dax- 
waz ji deshilatdarên Sûriyê kir ku 
di cih de pêngava li dijî nerazîbû- 
nan rawestînin û dest bi refor- 
mên demokratîk bikin. Wezîrê 
Derve yê Tirkiyê Ahmet Davu- 
toglu piştî hevdîtina li gel nûnerê 
Sûriyê Hesen Turkmanî ya li En- 
qere, ji rojnamevanan re got: "Pê- 
wîstiya me bi Sûriyeyek bi hêz, 
aram û pêşketî heye. Ji bo bi dest- 
xistina vê yekê jî em di wê bawe- 


riyê de ne pêvajoyek a reformên 
seranserî bê dest pê kirin û ber 
bi demokrasiyê ve biçe.” 

Piştî ku Tirkiyê ji penaberan 
re çar kamp ava kir, niha li ser 
sinorê nêzî Sûriyê kampa pên- 
cemîn ava dike. Heya diçe hêj- 
mara penaberên ji Sûriyê ber bi 
zêdebûnê ve diçe û niha zêdetirî 
10 hezar penaber hatine li Tir- 
kiyê bi cih bûne. Piraniya wan ji 
parêzgeha Edlib a dikeve bakûrê 
rojavayê Sûriyê û bi taybet jî yên 
navçeya Cisir El-Şixur in. 

Ajansa Nûçeya a Sûriyê ya 
fermî radigihîne ku 5 hezar rû- 
niştvanên Cisir El-Şixûr vegeri- 
yane bajarokê xwe. Lê 


Li pêşiya Esed du 
rê hene, yan re- 
form yan destjê- 
berdana 
deshilatê. 


nêçirkirina Sûriyan li dola "Xirbe 
Cor” berdewam dike. Hinek xwe 
digihînin nav sinorê Tirkiyê û 
hinek jî di nava sinorê Sûriyê de 
ji xwe re çadir vedane. Ger rewş 
zêdetir xirab bibe, wê sinor der- 
basî Tirkiyê bibin. 

Penaber behsa destdirê- 
jiya seksî dikin 

Sekreterê Giştî yê Rêxistina 
Ereb a bo Mafê Mriov Ella Çe- 
lebî ji zimanê penaberên ku li 
kampa Yalyadagi dimînin, da 
zanîn ku ji aliyê leşkerên Sûriyê 
ve destdirêjiya seksî li ser gelek 
keçan hatiye kirin. 

Penaberan bi awayek tûnd 
Hikûmeta Sûriyê derewîn der- 
xistin ku qaşo li navçeya Cisir 
El-Şixûr 120 leşker ji aliyê çek- 
daran ve hatibin kuştin. Pena- 
beran diyar kirin ku beşek herî 
zêde ya wan leşkeran dema 
naxwazin guleyan berdin xelkê 
sivîl, ji aliyê hêzên ewlekariyê 
ve tên kuştin. 


Li Sûriyê du hêzên 
sereke hene 

Niha li Sûriyê du hêzi 
mixalîf hene: Birayên Mu 
sulman û Kurd. 

Lê rêxistinên asurî-sur- 
yaniyan jî hene. Mixalefeta 
Suriyê di çend eniyan de 
hatiye cem hev. Ji wan çend 
grûp ev in: 

• Ragihandina Şamê: Ji 

partiyên lîberal û çep û hin 
partiyên netewperest ên 
ereb, ligel birek kesayetiyên 
serbixwe pêk tê. Hin rêxisti- 
nên kurd jî di Ragihandina 
Şamê de hene, wek Partiya 
Pêşverû Kurd, Partiya Yekî- 
tiya Demokrat û Al-Partî. 

• Eniya Xelas: Ji cîgirê 
Serokê Sûriyê yê berê Eb- 
dilhelîm Xedam û hîn rêxis- 
tin û kesayetiyan pêk tê. 

• Partiya Îxwanî Musul- 
man ( Olperest): Ev par- 
tiya herî bi hêz e di nav 
rêxistinên opozîsyonê de. Ji 
xwe tê gotin ku têkiliyên 
wan bi Erdogan re baş in. 
Ew kongreya ku li Antalya 
berî çend heftan lidar ketî 
ew tê de hazir bûn. 


Kurdistanê wek heremên ereban 
terora dewleta Suriyê ne dijwar e. 
"Li Kurdîstanê hîn aramiyek heye. 
Dewleta Sûriyê li Kurdîstanê heta 
niha li hember Kurdan dest bi 
kuştin û terorê nekiriye. Lewra 
hin tirsên rejîma Baas hene. Kurd 
rêxistinî ne û bi hev re giredayî ne. 
Ew dizanin gava li Kurdistanê 
çend Kurd werin kuştin, 3,5 mîil- 
yon Kurd wê wek netew bi hevre 
serîhildin, û mimkûn e bi milyo- 
nan Kurd derbasî sînorên dewle- 
tên cîran bibin û pirsgirêka 
netewa Kurd bibe pirgirêkek nav- 
netewî. Dewleta Sûriyê nikare ji 
bin barek wisa derkeve”. 

Partiyên Kurdan ji GfbV ji hêzên 
navnetewî wek RYN, DYA û YE 
daxwaz dikin ku helwêsta xwe hîn 
bi hêztir bikin, balyozên rejîma 
Sûriyê dersînor bikin û fişar li ser 
Şamê werin xurtkirin, da ku dest 
bi diyalogek rasteqîn bê kirin. 

Dîplomsiya Tirkiyê du rû 
ye 

Derbarê helwêsta Tirkiyê ya li ser 
rûdanên Sûriyê de nûnerên Kurd ra- 
gihandin ku Tirkiye dîplomasiyek du 
rû dajo. Ahmed Alî got, "Tirkiye ji ali- 
yekî ve xwe wek dostê hikûmeta Sû- 
riyeyê nîşan dide, ji aliyê din ve bi 
desthilatdarên Suriye re gotûbêjan 
didomîne û di bin re piştgiriyê dide 
opozîsyona Sûriyê.” 

Kamal Sîdo jî got siyaseta En- 
qerê hîn ne zelal e û wiha domand, 
"Tirs û fikarên Enqerê hene: Li Sû- 
riyê îraqeke nû avabibe, ango Kurd 
li wir bibin xwedî statuyek.” 

Bayram Ayaz 


Şeş eşîrên ereb ên Qamişlo 
daxwazê ji Kurdan dikin ku 
slogana "birûxe rejîm" nebêjin 


Hêmin Xoşnaw 

Oeş eşîrên ereban li bajarê Qamişlo 
O di daxuyaniyekê de gefan li Kurdan 
dikin û daxwazê ji wan dikin ku êdî di 
meşan de slogana "birûxe rejîm" nebê- 
jin. Serokeşîr û siyasetmedarên kurd 
jî vê yekê weke hewleke bê encam 
didin zanîn. 

Her ku diçe zextên navnetewî li ser 
Sûriyê zêde dibin, hejmara derbiderên 
Sûriyê jî di zêdebûnê de ye. Wisa di- 
xuyê ku di destê Sûriyê de ti çek ne- 
maye ku vê rewşa aloz rast bike, loma 
niha dixwaze sûdê ji pêkhata pir ne- 
tewî û mezhebî ya wî welatî bigre ji bo 
çêkirina şerekî navxweyî. Bi baweriya 
çavdêrên siyasî belavkirina daxuya- 
niya eşîrên Gî, Hirbe, Idwan, Neîm, 
Mexmurî û Cibûr di şevên 12 û 13 vê 
mehê de li Qamişlo ku tê de gefan li 
Kurdan dikin ku êdî di meşan de slo- 
gana "birûxe rejîm" nêbêjin, penga- 
veke ji vê hewldana rejîma Başar 
Esad. 

Mistefa Usê yê Serokê Rêxistiya 
Kurdî ya ji bo Parastina Mafên Miro- 
van û Azadiyên Giştî (DAD) di wê ba- 
weriyê de ye ku ev karta Sûriyê ya 
dawiyê ye ji bo rizgarbûna ji şertû- 
mercên tevlihevbûyî û dibeje "lê ge- 
lekî zehmet e ew hewldan serbikeve, 
ji ber ku roja îna 17ê hezîrana 2011ê 
berevajî înên borî, hejmareke zêde ya 
xortên ereb tevlî xortên kurd û aşûri- 
yan bûn û slogana "birûxe rejîm" 
gotin." Herwiha peyvdarê Hevgirtina 
Xortên Sewa, Ciwan Yusif bo Rûdaw 
dibêje "slogana 'birûxe riejîm' slogana 
hemû Sûriyê ye û em ji vegotina wê 
sloganê paşde nayên." 

Sûriye ji mêj de dixwaze derzeke 
kûr bixe nava herdu neteweyên Kurd 
û Ereb û wê jî weke rejîma jinavçûyî 
ya îraqa Saddam Husên, dest avêtiye 
prosesa Erebkirina bajarên Kurdan. Ji 
encama siyaseta Erebkirinê demogra- 
fiya parêzgeha Hesekê pir hatiye gu- 


hertin. Li gor raporeke fransiyan ya 
sala 1935êyajibo Koma Netewan, rê- 
jeya rûniştvanên Kurd li Cizîrê (Parêz- 
gehên Reqqe, Dêrezûr û Heseke) ji 
sedî 52 bû, Ereb 26 û Xiristiyan jî ji 
sedî 7 bûn. Tê texmîn kirin ku di wê 
demê de rêjeya Kurdan li parêzgeha" 
Hesekê ji sedî 90 be, ji ber ku hejmara 
Kurdan li parêzgehên Reqqe û Dêre- 
zûr gelekî kêm bû. Li gor wê raporê rê- 
jeya Ereban li Heseke ji sedî 3 bû. 

Lê piştî salên 1962yê bi biryareke 
serokatiyê, nasname û regeznameya 
Sûrî ji bi sedhezaran Kurdan hat stan- 
din, armanca wê kampanyayê jî ew bû 
ku hejmara Kurdan kêm bibe û Kurd 
neçar bimînin ji wî welatî derkevin. 
Dewleta Sûriyê herwiha destê xwe jî 
danî ser zeviyên Kurdan û dane wan 
Erebên ku anîbûn wê deverê bicih ki- 
ribûn. Paşê bi navê “Kembera Erebî" 
destê xwe danî ser erdekî zêde bi di- 
rêjahiya 275 km û firehiya 10-20 km 
û bi vê yekê jî 335 gundên Kurdan ku 
di her gundekî de bêtirî 250 malbat tê 
de bûn, hatin terikandin. 

Li derdora Hesekê 42 gundên 
Ereban hene 


Ji encama Erebkirina navçeya He- 
sekê heta sala 1975ê bêtirî4100 mal- 
batên Ereb li wê navçeyê hatin bi cih 
kirin û 720 donim erdê çandiniyê bi 
ser wan de hat dabeşkirin. Herwiha 
cihê ji dayikbûna wan jî ji bajarê 
Reqqe û derdora Heleb veguhestin 
Hesekê. îro li derdora Hesekê 42 gun- 
dên Ereban hene. 

Çalakvanê kurd Xemgîn Dêrik di ni- 
vîsekê de ku di sala 2005ê de di ko- 
vara “El-Hîwar El-Mutemedin“ ya 
elektronî de hatiye belavkirin, dibêje 
îro rêjeya Ereban li Heseke bêtirî ji 
sedî 30. Ji bilî vê yekê Dewleta Sûrîyê 
ji bo astengkirina her serhildaneke 
kurdî li wan navçeyan desthilatên 


zêde dane wan Ereban û çek jî dane 
wan. Di serhildana adara 2004ê de li 
Qamişloyê van eşîrên Ereban ji bo ser- 
kutkirina wê serhildana gelê Kurd ro- 
leke sereke lîstin. 

Hesen Salihê endamê Polîtburoya 
Partiya Yekîtiya Kurd li Sûriyê, bawer 
nake ku wan eşîrên Ereban ew daxu- 
yanî belavkiribin û bo Rûdawê got 
"dibe ku bi navê wan hatibe belavki- 
rin, ji bo ku tovê duberekiyê biçînin. 
Xortên Ereb jî mil bi milê Kurdan di 
rojên înê de slogana “birûxe rejîrn" di- 
bêjin." Lê wî siyasetmedarê kurd ew 
yek neveşart ku hin serokeşîrên Ere- 
ban naxwazin rejîm birûxe "ji ber ku 
sûd jê dîtine, bi taybetî jî kesekî weke 
serokê eşîreta “Gî“ Mihemed Faris ku 
weke Baasiyekî pile yekem li Qamişlo 
tê dîtin." 

Partiyên Kurdan wê ligel eşî- 
rên ereb rûnin 

Mistefa Usê jî înkara wê rastiyê nake 
ku serokên eşîran desthilatên wan ên 
zêde hene û rûxandina rejîmê wê zi- 
rarê bide wan. Lê ew di wê baweriyê 
de ye ku "serokên eşîretên Ereban di 
vê qunaxê de nikarin nûnertiya eşîrên 
xwe bikin, lê ew bêtir nûnertiya xwe 
dikin." 

Piştî wê daxuyaniyê behsa wê yekê 
tê kirin ku partiyên kurdî digel wan 
eşîretan bicivin û hewla nêhêlana gu- 
manan bidin. Mistefa Usê di wê barêyê 
de dibêje "civîn û gotûbêj wê bên 
kirin, lê hêşta dema wê ne diyar e." 

Endamê Berê yê Parlemena Sûriyê 
û Serokê Eşîreta Koçerên Mîran li Nav- 
çeya Dêrikê, Semîr Deham, derbarê îh- 
tîmala çêbûna pêkdadana êşîrtî li 
Sûriyê bo Rûdaw got "ez weke serok 
eşîr û bi xwesteka xwe ez berdewam 
gotûbêjan digel eşîrên Ereban pêk 
tînim û em rê nadin nexweşiyek çê- 
bibe ku em piştre jê poşman bibin." 


Encam û peyamên 
hilbijartina 12ê hezîranê 


Encamên hilbijartina parlementoyê li Tirkiyê û 
dinyayê bi balkêşî tê nirxandin. Hilbijartin ji bo Tir- 
kiyê girîng bû. Di çaxê ku li bakurê Afrîkayê û li Roj- 
hilata Navîn bi serhildanan rejîmên diktator yek li 
dû yekê dirûxin, li Tirkiyê jî pêdivî bi zelaliyekî hebû 
di navbera aliyên siyasî, aborî û civakî de. 

îro Tirkiye bûye sê beş. Beşê yekem, aligirên per- 
gala komara berê ne, yanî kemalist û tirkçiyên tu- 
ranî ku nûneriya wan a siyasî CHP û MHP dike. 

Beşê duyem, hêzê aborî û civakî “nû“ (sermiyan- 
darên Anadoliyê) ku ji demê Turgut Ozal ve peyda 
bûye û îro êdî serdestî li hêzên din dike, nûnerê 
wan AKP ye. AKP neh sal in hikumete. Aligirên 
xwe gelekî xurt kir, burokrasî û dezgehên dewletê, 
piraniya medyayê û rêxistinên sivîl xiste bin ban- 
dora xwe. 

Beşê sêyem Bakurê Kurdistanê, tevgera siyasî ya 
Kurdan û doza wan ya azadî, wekhevî û mafê çare- 
nusê ye. Ev beş dinyayek bi serê xwe ye. 

Beşê yekem û duyem muxalifê hevdu ne, lê 
heman demî her yek jê parçeyekî sistema dewleta 
tirk e. Yên derveyê sistemê Kurd in, Kurdistaniyên 
ku xwedî li nasnameya xwe derdikevin û doza rê- 
vebiriya welatê xwe dikin, evana wek dijminê sis- 
temê tên dîtin. Li Tirkiyê mijara sereke û piştkulî, 
nexweşî û jana dewleta tirk doza Kurdistanê ye. 
Rêvebirên Tirkan vê dibînin û li çareyan digerin. 
Xelkê Kurdistanê jî helbet dixwaze aşitî çêbe, 
aramî were û bigihin mafên xwe. 

Encamên hilbijartina 12ê hezîranê peywendiyên 
nav van sê beşan hinekî zelal kir. Hin derfetên ça- 
reseriyê jî peyda bû. Ev çi ne? 

Ew hêviyên kemalistan, turanciyan, ergenekoni- 
yan û hêzên li paş wan ku dixwestin AKPê lawaz 
bikin û bi rêya sindoqê careka din werin ser hikum, 
pûç derket. Hejmara parlementerên CHP û MHPê li 
ser hevdu nagihîje du ji sêyên AKPê (CHP:135 
+MHP:53 /AKP: 326). Têkçûna vî alî ji xêra xelkê 
Tirk e jî û ji Kurdistanê re jî bi her awayî baştir e. 

AKP cara sêyemîn piraniya dengan (% 49,9) û 
parlementeran bi dest anî û wê hikumetê damezi- 
rîne. Ev serkeftineke mezin e. Bi van encaman êdî 
kontrola AKPê ser dewletê û ordiyê bi temamî pêk- 
hat. Êdî muxatab bi her awayî AKP ye. AKP di pi- 
raniya ji nîvê zêde de bi serket, lê cihê keyfxweşiyê 
ye ku di piraniya zêdeyê du ji sê (2/3) de negihîşt 
armanca xwe. AKP niha wê bide ser rêyeke çawa? 
Demokrasî an statukoyek ji bo xwe, di pirsa Kurdî 
de jî şer an çareserî, ev hemî pirsên gelek girîng in! 

Serkeftiyê vê hilbijartinê yê yekem tevgera Kur- 
distanê ye. Kurdistaniyan hejmara dengên xwe jî û 
yên nûneran jî zêde kirin. Ev hilbijartin ji bo Kur- 
distanê wekî referandûma azadiyê bû. Kurdistani- 
yan bi derengî be jî meh û nîvekî berê hilbijartinê 
hevkariyek pêkanîn û wisa beşdarî hilbijartinê bûn. 
Em dikarin bêjin, yekrêziyê û daxwazên Kurdewarî 
û Kurdistanî mohra xwe li vê hilbijaritinê da. Digel 
hemû astengiyan tevgera siyasîya Kurdistanê, bloka 
kurdî li 14 bajarên Bakurê Kurdistanê 31 parlemen- 
ter derxist, li Stenbol, Mersîn û Edene jî 5. 

31 Parlementerên Kurdistanê beramberê ber- 
pirsiyariyên dîrokî ne. Ew divê ne wekî parlemen- 
terên Enqerê tevbigerin. Xelkê me wan wek 
parlementerê Kurdistanê hilbijart û ji bo pêşero- 
jekî azad, wekhev û destxistina statukoyeke siyasî- 
îdarî rêkiriye wê derê. Divê çavên me li ser 
nûnerên me be. Doz, doza Kurdistanê ye. 

Hikûmet hevwelatiyan ji şirketên xeyalî agahdar dike 


Hewlêr (Rûdaw) - Civata Bilind 
a Aborî ya Herêma Kurdistanê di 
civîna roja 16.06.2011ê de bir- 
yar da ku bi mebesta girtina rê li 
ber wan kes û şirketên ku bi 
navê kirîna pişka şirketên biyanî 
pereyên xelkê Kurdistanê dix- 
win, tedbîrên pêwîst bigire. 

Rûdawê di her du hejmarên 
xwe yên çûyî de du şirket şopan- 
din, ku bi navê kirîna pişkan bi 


milyonan dolarên xelkê Kurdis- 
tanê birine, ku yek ji wan şirketa 
Palînûr e, ya din jî kesekî bi navê 
Firset Mistefa li Duhokê ser- 
perştî kiriye û pereyên zêde ji 
xelkê standine û niha xwe wenda 
kiriye. 

Dr. Izet Mela Elî, ku serokê Fer- 
mangehên Hikûmeta Herêma 
Kurdistanê ye, derbarê kêşeya 
van şirketan ji Rûdawê re got: "Ji 


l î 



ber nebûna borseyê li Herêma 
Kurdistanê, pirsgirêka şirketên 
xeyalî bi navê kirîna pişka şirke- 
tan û fêlkirina li xelkê dirust 
bûye, lewma bi baweriya min 
eger borseya Herêma Kurdistanê 
dest bi kar bike, ev pirsgirêk jî 
namîne.” Ebdulla Ehedê Serokê 
Kargêrî yê Borseya Herêma Kur- 
distanê derbarê asta amadekari- 
yên borseya Kurdistanê ji 


Rûdawê re got "me karê xwe bo 
vekirina borseyê xilas kiriye û 
niha me daxwaz ji Hikûmeta He- 
rêma Kurdistanê kiriye ku mo- 
leta fermî bide me da ku em dest 
bi kar bikin." 

Dr. îzet Mela Elî herwiha got ku 
belavbûna raporên Rûdawê li ser 
wan şirketan bandor li ser derke- 
tina vê biryarê û rawestiyana ciddî 
li ser vê mijarê kiriye. 


Barzanî serperiştiya danîna "stratejiya reformê” dike 



Opozisyon daxwaz 
dike projeya wê 
bibe bingeha 
stratejiya reformê 


Serokê Herêma Kurdistanê Mesûd Barzanî 


HêvîdarEhmed Hewlêr 


iştî eşkerekirina en- 
camên qonaxa dest- 
pêkê ya proseya 
reformê li Herêma 
Kurdistanê, Serokê 
Herêma Kurdistanê Mesûd Bar- 
zanî ragihand ku qonaxa yekê a 
proseyê wê ji diyarkirina "strate- 
jiya reformê” pêk bê. Opozisyon jî 
daxwaz dike projeya wê bibe bin- 
geha stratejiya reformê. 

Endamê Polîtburoya Komela îs- 
lamî ya Kurdistanê Mihemed 
Hekîm ragihand ew ji bo reformê 
piştgiriya pêngavên serokê He- 
rêma Kurdistanê dikin, lê dibêje 
"Em baş dibînin projeya opozis- 
yonê ku ji 9 paketan pêk tê û niha 
li ber destê YNK û PDKê ye, bibe 
yek ji bingehên stratejiya reformê 
ya ku serokê Herêma Kurdistanê 
li ser dixebite.” 

Serokê Herêma Kurdistanê di 
dawiya beyannameya xwe de ya 
derbarê encama qonaxa destpêkê 
a proseya reformê, ku 14ê vê 
mehê hat ragihandin, dibêje ku 
"Niha em xwe ji bo zelalkirina pla- 
neke hemereng û demdirêj amade 
dikin. Projeya bi navê "stratejiya 
reformê” ji bo nehiştina gendeliyê 
û bicihkirina guherînên bingehînî 
di hemû waran de ye. Em ê vê 
planê di hundirê demekê de bo 
raya giştî îlan bikin, ku ew dem jî 
wê 3 mehên bê derbas neke.” 

Ebû Bekir Elî, ku endamê Polît- 
buroya Yekgirtuya Îslamî ya Kur- 


distanê ye, derbarê pêngavên Bar- 
zanî yên reformê de dibêje "Pro- 
jeya serokê Herêma Kurdistanê 
pêbendiyeke û bi xwe amade ki- 
riye û em hêvîdar in serkeftî be. 
Em reformxwaz in û piştgiriya her 
pêngaveke çaksaziyê jî dikin û ser- 
keftinê ji projeya Barzanî re dix- 
wazin.” Lê bi baweriya navborî 
eger Barzanî di dema ragihandina 
encama qonaxa destpêkê ya pro- 


seya reformê de amaje bida pro- 
jeya opozisyonê jî pêngaveke baş 
dibû. 

Berpirsê Navenda Lêkolînên Si- 
yasî ya Tevgera Goran û endamê 
şanda diyalogê di civînên pênc-alî 
de, Yûsiv Mihemed, jî derbarê 
hewldanên serokê Herêmê Kur- 
distanê de got "Her pêngaveke re- 
formê, eger biçûk be jî, li gor me 
giring û mezin e. Lê rapora sero- 


kayetiya Herêma Kurdistanê sede- 
man nabêje û di serweriya yasayê 
de jî behsa wê yekê nake ku dest- 
hilata dadwerî ne serbixwe ye û 
biryarên dadgehê nayên bicihki- 
rin.” 

Li gor encama qonaxa destpêkê 
ya reformê, girêbestên 118 proje- 
yên musataha (kirêkirina ji bo de- 
meke diyar) hatin betalkirin, 1024 
donimên zevî vegeriyan ji hikû- 
metê re, herwiha 300 girêbestên 
din jî di bin lêkolînê de ne. Çavka- 
niyeke agahdar ji komîteya musa- 
taha, ku ji aliyê serokatiya Herêma 
Kurdistanê hatiye pêkanîn, ji Rû- 
dawê re ragihand ku "niha karên 
şopandina wan zeviyên ku bi mu- 
sataha hatine dayin ji sedî 95 xilas 
bûne.” Wekî din guherîna çend 
berpirsên îdarî jî, li gor ronkiri- 
nekê jî guherandina berpirsên bi- 
lind ên hikûmetê, berdewam dibe. 


Derbarê giliyên opozisyonê ku 
dibêjin serokê Herêma Kurdistanê 
projeya wan nekiriye bingehek bo 
reformên ku dike, Talib Reşîd, Rê- 
veberê Giştî yê Karûbarên Yasayî 
li Dîwana Serokatiya Herêma Kur- 
distanê, got "ew projeya reformê 
ya serokê Herêma Kurdistanê ye û 
ji ya opozisyonê cihê ye. Ev de- 
meke serokê Herêma Kurdistanê 
dest bi projeya xwe kiriye, yan 
opozisyonê jî niha li ba PDK û 
YNKê ye.” Talib Reşîd herwiha got 
ku "niha planek li ber dest e û ko- 
mîteyeke taybet bi dariştina vê 
planê ve mijûl dibe û bernameya 
stratejiya çaksazî tê dariştin. Ev 
bername demdirêj e û di hundirê 
3 mehan de tê dariştin. Ev ber- 
name jî hemû waran li xwe digire, 
weke saxlemî, perwerde, xwen- 
dina bilind, pîşesazî, çandinî û tû- 
rîzimê.” 


Rûdaw hejmara parêzvanên serokê parlemento, hikûmet û wezîran eşkere dike 

Li Kurdistanê 40 hezar parêzvanên berpirsan hene 


Newzad Mehmûd 

Silêmanî 

E v nêzîka mehekê ye bi 
fermana Serokê He- 
rêma Kurdistanê Mesûd 
Barzanî komîteyek ji bo 
yekkirin û reform û kêm- 
kirina parêzvanên berpirs 
û dezgehên hikûmetê û 
partiyan pêk hatiye û heya 
niha jî hikûmet û parle- 
mento li ser diyarkirina 
hejmara parêzvanên ber- 
pirsên hikûmî li hev neki- 
rine. Herwiha Barzanî 
daxwaz ji Wezareta 
Navxwe û Wezareta Pêş- 
merge kiriye, çiqas pêş- 
merge û parêzvanên wan 


ên bindîwar (karmendê 
ku naçe ser karê xwe û 
meaş werdigire) û xeyalî 
hebin, navên wan bên ra- 
kirin. 

Li gor agahiyên ku Rû- 
dawê ji berpirsekî bilind 
wergirtine, zêdeyî 40 
hezar meaşxwerên Hikû- 
meta Herêma Kurdistanê 
bi erkê parêzvanîkirina 
berpirsên partiyan û hikû- 
metê radibin û nîvê vê hej- 
marê jî li Silêmaniyê ye. 
Berpirsê ku nexwest navê 
wî bê belavkirin got "Eger 
serokê Herêma Kurdis- 
tanê di reforman de ciddî 
be, di encama vî karî de 
butceyeke mezin li hikû- 


metê vedigere.” 

Komîteya ku ji aliyê sero- 
katiya Herêma Kurdistanê 
hatiye pêkanîn, roja 
12.06.2011ê ligel Komî- 
teya Navxwe ya Parlemen- 
toyê civiya û di vê civînê 
de gotûbêj li ser vê pro- 
jeyê hatiye kirin, ku ji niha 
pêve hejmara parêzvanên 
berpirsên hikûmî bê di- 
yarkirin. Nerîman Ebdulla 
(Fraksyona Goran), ku en- 
dama Komîteya Navxwe 
ye, dibêje "Parêzvanên ku 
komîte behsa wan dike 
tenê yên berpirsên hikû- 
metê ne, lê parêzvanên 
zêde li ba berpirsên parti- 
yan e. Ger komîteya Se- 


rokê Herêma Kurdistanê 
berpirsên hizbî jî li xwe 
negire, artêşa parêzvanan 
ku bûye pirsgirêk li ser 
butce û hikûmetê, çareser 
nabe. Lê eger hejmara pa- 
rêzvanên berpirsan bê 
kêmkirin, binpêkirina ya- 
sayê jî kêm dibe.” 

Derbarê karê komîteyê de, 
Wekîlê Wezîrê Navxwe 
Celal Kerîm daxuyand 
"Komîteyê dest bi kar ki- 
riye û di nava 20 rojan de 
em ê her tiştî xilas bikin û 
parêzvantiya me yasayî 
dibe û komîte jî biryar 
dide kî û çi dezgehek, çend 
parêzvan ji wan re pêdivî 
ye.” 


Pêşniyara Komîteya 
Navxwe ya Parle- 
mentoyê bo hejmara 
parêzvanên berpir- 
sên hikûmî: 


Serokê hikûmetê: 

24 parêzvan 
Cîgirê serokê hikû- 
metê: 12 parêzvan 
Serokê parlemen- 
toyê: 24 parêzvan 
Cîgirê serokê parle- 
mentoyê: 12 parêz- 
van 

Wezîr û parlamen- 
ter: 4 parêzvan 

Bi armanca pistgi- 
riya serhildanên ku 
li Sûriyê rûdidin, li 
15 welatên Ewro- 
payê ciwanên kurd 
û ereb çalakiyan li 
dar dixin. Lê di hîn 
çalakiyan de ciwa- 
nên kurd alên fermî 
yên Sûriyê radikin. 



Li Brûkselê Kurd bi alên Ereban çalakiyan li dar dixin 


Brûksel (Rûdaw) - "Buhara 
Ereban , ' ku piştî Tûnis, Misir, 
Lîbya, Yemen û Bahreynê bi ser- 
hildana 15ê adarê derbasî Sû- 
riyê bû, piştî 3 meh û nîvan 
tevkûjî, barbarî û zordestiya re- 
jîma Esad berdewam dike. Li 
aliyê din çalakiyên piştgiriya 
xwepêşandanên li nav û derveyê 
Sûriyê jî berfireh dibin. Yek ji 
qadên çalakiyên li dijî rejîma 
Baas û piştgiriya serhildanên 
wir, paytexta Belçîka Brûksel e. 
Li rawestgeha Shuman a li pê- 


şiya Parlemena Ewropayê, pira- 
niya wan Kurd, her hefte bi 
sedan kes li hev dicivin, hewil 
didin hovitî û tevkujiyên ku li 
Suriyê li dijî gel tên pêkanîn bi 
raya giştî bidin nasandin. 

Di destê çalakvanan de 
alên Sûriyê 

Bi vê boneyê roja 17ê Hezî- 
ranê, li meydana Shuman çalaki- 
yeke bi beşdariya nêzî 200 kesî 


hate li dar xistin. Herçend pira- 
niya beşdaran Kurd bûn jî, di 
destê çalakgeran de alên fermî 
yên dewleta Suriyê hebûn û slo- 
ganên dihatin avêtin jî bi erebî 
bûn. 

Di çalakiyê de aleke tenê ya 
Kurdistanê hebû û 2 pankartên 
dirêj ên bi daxwazên kurdî, ew jî 
ji aliyê komeke ciwanên kurd ve 
hatibû hilgirtin ku xwe weke 
"Komîteya Piştgiriya Şoreşa Ci- 
wanên Kurd li Suriyê yên li Bel- 
çîka" binav dikin. 


Piştgiriya serhildanê dikin 

Komîteya behsa wan tê kirin, 
heta niha li 15 welatên Yekîtiya 
Ewropayê weke tevgerên piştgi- 
riya serhildanan hatine avakirin. 
Yek ji endamên komê ku nexwest 
navê xwe bêje, derbarê pêkhatina 
komîteyan de got, piştî ku li we- 
latên weke Danîmarka, Swêd, Al- 
manya, Tirkiye, Qibris, Brîtanya û 
bi tevahî 15 welatan ev komîte 
hatine avakirin, wan jî biryar 
daye ku li Belçîka jî komîteyekê 


ava bikin. Endamê Komîteya Pişt- 
giriya Soreşa Ciwanên Kurd li Su- 
riyê, got ku ew ne girêdayî ti 
tevgerên siyasî ne, lê bi tevgerên 
kurdî yên ji bo serhildana Suriyê 
çalakiyan li dar dixin re tevdige- 
rin û beşdar dibin. Endamê Komî- 
teyê her wiha diyar kir ku yek ji 
armancên komîteyê jî ew e ku 
piştgiriya maddî ji bo şoreşa Kur- 
dên Suriyê re were komkirin û 
şandin û her wiha daxwazên Kur- 
dan bi dengekî xûrtir were ragi- 
handin. 


YEK-MAL li Berlînê amedekariya kampanya ziman dike! 


“Bê piştgiriya malbatan sazî perwerda kurdî qebûl nakin" 


Alan Ken Berlîn 


S aziya Kurd YEK-MAL ji 
bo danasîna pirtûkên 
perwerdeê yên zarokan 
çalakiyek lidarxist. Rê- 
vebirê YEK-MALê Gunay Darici, 
da zanîn ew ê ji bo zarokan xeba- 
tên wisa berdewam bikin û got, 
"Ji bo perwerda zîmanê kurdî me 
kampanyayek dayê dest pê kirin.” 

Yekîtiya Malbatên Kurdistanê 
(YEK-MAL ] ji bo danasîna pirtû- 
kên nû yên zarokên Kurd li na- 
venda saziyê çalakiyeke danasînê 
lidarxist. Di çalakiya danasînê de 
ji şaredariya Kreuzbergê berpirs- 
yara malbat, cîwan û dibistanan 
Monika Hermann, ji senatoya 
Berlînê Dr. Dorothe Bolte, nivîs- 
kar û amadekarên pirtûkan Alan 
Dilpak û Lerzan Jandil û gelek kes 
beşdar bûn. 

Piştî çalakiya danasînê rêve- 
bera YEK-MAL'ê pedagog û civak- 
nas Gunay Darici derbarê 
xebatên YEK-MAL û rewşa mal- 


batên Kurd ên li Berlînê dijîn ber- 
siva pirsên Rûdawê da. Darici, bi 
bîr xist ku YEK-MAL di sala 
1993ê ji aliye komek pedagog ve 
hatiye avakirin û armanca saziyê 
jî wiha vegot: "Alikariya malbatan 
û perderwda zarokan dike.” Da- 
rici axaftina xwe wiha berdewam 
kir: "Saziya me 18 sal in li Berlînê 
bi karê perwerdê û pirsgirêkên 
zarokên Kurd re mijûl e. Li vî ba- 
jarî bi dehhezaran Kurd dijîn û pi- 
raniya wan salên dawî hatine vir 
û sîstemê zêde nasnakin.” Darici, 
dibêje li gor gelên din Kurd xwe- 
diyê derfetan nînin û wiha dom 
kir: "Welatek wan tune û li Al- 
manya wek Tirk, Ereb an jî Faris 
tên naskirin. Armanca me ya ye- 
kemîn ew e em Kurdan wek Kurd 
bidin nasandin.” Darici, pirsgirê- 
kên ku di vî warî de derdikevin jî 
wiha rêz kir: "Projeyên Kurdan 
wek ên gelên din bi hêsanî nayên 
qebul kirin. Dibêjin hûn tirkî, 
erebî an jî farisî dizanin. Projeyek 
din hewce nake.' Herwiha malba- 



tên Kurd li dibistanan gelek zeh- 
metî dikişînin, em alikariya wan 
dikin û di saziyê de zarokan per- 
werde dikin.” 

Malbat divê daxwaza per- 
werda ziman bikin 

Gunay Darici, di axaftina xwe 
de sîstema Alman jî rexne kir û 
got: "Em dixwazin bi nasnameya 
xwe li her derê bi awayek fermî 
werin qebûl kirin. ji bo Tirk, Ereb 
û gelen din çî derfet hene bila 
bo me Kurdan jî hebin.' 

Darici rexne li malba- 
tên Kurd jî girt û 
got: "Malbat di vî 
warî de gelek qels û 
bêbawer in. Gava 
pirsgirêkên wiha 
derketin holê, bila li 
hemberî van derkevin û 
nerazibûnên xwe bînin ziman 
wê gavê saziyên fermî mecbûr di- 
mînin ku paşve gav bavêjin.” 

Darici dibêjê ew niha hewldi- 
din ku di dibistanên Berlînê de 


Rêvebara YEK-MALê Gunay Darici 


dest bi kampanyayek nû 
bikin: "Armanca me ew e 
cîhê ku Kurd lê dijîn di 
wan dibîstanan de per- 
werda zimanê kurdî bê dest pê 
kirin. Niha me 2 dibistan amade 
kirine. Em ê hewldanên xwe bi- 
domînin ku perwerda kurdî li te- 
vahiya Berlînê bê dayîn. Em bang 


li malbatên Kurd dikin bila serî li 
saziya me bidin û bêjin em dixwa- 
zin zarokê me li dibistane fêrî zi- 
manê kurdi bibe. Eger malbat 
piştgirî nedin me em nikarin tiş- 
tek bikin. Cîhê lê dijîn divê dest bi 
kampanya îmzayan bikin. Em ê 
wê gavê karibin li hemû dibista- 
nan perwerda kurdî bidin dest pê 

Spor 



hefte hat paşxistin. Le eger ve 
heftê jî Klûba Diyarbakirs- 
porê kongreya xwe li dar 
nexe, ji ber ku berê jî rêvebe- 
riya wê ya demkî hemû îstifa 
kiribûn, wê bê girtin. Raye- 
darên Amedî niha ji bo ku 
klûba wan a 43 salî neyê 
girtin bang li wilayetê û Şa- 
redariya Amedê ya mezin 
kirin ku hewl bidin li Diyar- 
bakirsporê xwedî derk- 


evm. 


Dibe ku Diyarbakirspor bê girtin 


H er diçe Diyarbakrspor rastî 
pirsgirêke nû tê. Hefta borî ji 
ber kêmbûna nûneran kongreya 
klûbê nehat lidarexistin û bo vê 


Li gor nûçeya malpera 
diyarbakirspor.org'ê, 
Parlementerê AKPê yê 
Amedê M.Galip Ensarioglu, ragi- 
hand, “Ya rast ew e ku wilayet û 
şaredarî di nava hev de çareseri- 
yek bibînin. Eger rêveberiyek baş 


bê hilbijartin em ê piştgiriyê bi- 
dinê.“ 

Diyarbakirspora ku sala borî ji 
Lîga Super û îsal jî ji Lîga Bank 
Asya daket û wê di sezona dahatû 
de di lîga 2.mîn a Spor Toto de bi- 
leyîze, niha rojên krîtîk derbas 
dike. Diyarbakirspor di dîroka 
xwe ya 43 salî de cara yekem e ku 
dikeve lîga 2.mîn. Klûb ji bo xwe 
ji sezonê re amade bike divê be- 
riya her tiştî rêveberiyeke nû hil- 
bijêre. Ji bo rêveberiyeke nû 
Dadgeha Amedê rêveberiyeke 
demkî tayîn kiribû lê ew jî ji ber 
pirsgirêkên zêde nekarî dewam 
bike û îstifa kir. Hefta borî ji aliyê 
hin kesan ve hewl hat dayîn ku 
kongre bê lidar xistin lê jiber ku 
beşdarbûn kêm bû, nehat lidar 


xistin. Niha tê çaverêkirin ku vê 
heftê kongre bê lidarxistin û rê- 
veberiyekbê hilbijartin. Li gor Ya- 
saya Komeleyan cara duyem 
rêveberî ji aliyê dadgehê ve nayê 
tayînkirin û Diyarbakirspor neçar 
e vê heftê bibe xwediya rêveberi- 
yeke nû. Ji bilî vê pirsgirêkên wek 
deynên zêde yên klûbê hene û 
gelek peymanên bi futbolvanan 
re hatine îmzekirin, jiber tune- 
bûna pere niha li pêşiya transfe- 
rên nû dibin asteng. 


"Tenê wilayet û şaredarî 
dikarin çareser bikin" 

Piştî çendîn sporvan û nûnerên 
klûbê yên berê niha jî parlemen- 


Kampanya aboneyan hat dirêjkirin 

terê AKPê yê Amedê M.Galip En- 
sarioglu dixwaze çareseriyek bi- 
bîne û ji bo vê jî bang li wilayeta 
bajêr û şaredariya mezin kir. Li 
gor nûçeya malpera fermî ya 
klûbê, Ensarioglu ragihandiye, 
“Niha hewldanek me heye ku em 
naxwazin eşkere bikin. Çendîn 
dostên ku ji Diyarbakirsporê hez 
dikin, dixwazin hinek tiştan 
bikin. Lê hewldanên wan têr 
nakin. Divê wilayet û şaredarî di 
nav hev de çareseriyek bibînin. 
Eger kesên bi bandor û bi hêz ên 
Amedî bînin cem hev, wê ji bo Di- 
yarbakirsporê baş be û wê gavê jî 
çi ji destê me bê em ê jî bikin. 
Divê Diyarbakirspor bidome û bê 
xurtkirin. Nabe ku rêveberî yek 
alî be, divê her alî û her kes destê 
xwe bixe bin kevirê.“ 


Keçên swêdî 
bo Kurdan gol 
davêjin 

Tîma Keçan a Dalkurdê 
ber bi rekorekî balkêş ve 
diçe. Di 7 maçan de 65 gol 
avêtine û tenê du gol xwa- 
rine. Tîma ku bi giştî ji ke- 
çikên swêdî yên temenê 
wan navbera 18-20 salî pêk 
tê, îsal hat damezirandin û 
niha di lîga jinan a 5.de cîh 
digire û bi hêviyek pir 
mezin tê çaverêkirin ku 
derbasî lîgek jor bibe. Di 
maça roja sêşema borî de 
ligel tîma duyem Morayê 
leyîst û maçê 12-0 bi dest 
xist. Agahiyên zêde derbarê 
tîma keçan de di hejmarên 
dahatû de wê bidome. 

VVraf’ di navbera Berlîn 
û Viyena de bû! 


►Her çiqas lîstik ciddî 
be jî bi awayek îronîk, 
bi henek û laqirdiyan 
didome. 


►Orak: Em ê di 
demên pêş de ji hel- 
bestên Cigerxwîn lîs- 
tikek amade bikin. 


Alî Guler Berlîn 


L îstika şano ya bi 
navê Araf li Berlîn û 
Viyenayê hat pêşkêş 
kirin. Lîstîka ku 
Aydin Orak bi tenê 
dileyîze behsa jiyan û têkoşîna 
Musa Anter dike. Şanoger Orak, 
dibêje mebesta wî ew e ku di 
şexsê Musa Anter de trajediya 
Kurdan nîşanê Tirk û gelên biyanî 
bide. 

Araf cara yekem di sala 2008ê 
de bi senaryoya Cihan Şan û lîs- 
tîka Aydin Orak derket ser dikê. 
Lîstika Araf, heta niha li gelek ba- 
jarên Kurdistan, Tirkiyê û gelek 
deverên Ewropayê hatiye nîşan- 
dan. Orak, bi kuştina Musa Anter 
balê dikişîne ser kuştina rewşen- 
bir û rojnemavanên Kurd û van 
kuştinan bi awayek tûnd rexne 
dike. Orak, bi peyva Arafê ku tê 
wateya navberê, Musa Anter di 
navbera Mêrdîn û Stenbolê de 
dide xûyakirin. Lîstîk bi kuştina 


Anter dest pê dike û behsa rojên 
beriya kuştina wî li Amedê dike. 

Zimanê lîstikê zimanê Anter e 

Lîstîk wek belge-fîlmek di- 
dome. Ji jiyana Musa Anter serpê- 
hatiyên rastî hene, lê ne bi 
aweyek sar û cidî. Her çixas lîstîk 
cidî be jî bi aweyek îronîk, bi 
henek û laqirdiyan didome. Orak 
dibêje, "Ev jî rastiya Musa Anter 
e.” Aydin Orak û hevkarên wî 
gelek kûr mijûl bûne û lîstîkek 
serkeftî derxistine holê. Araf sae- 
tek didome; ji bilî lîstîk û vego- 
tina Orak bi dîmenên Anter jî 
lîstîk dewlemend bûye. Di lîstikê 
de serpêhatiyên Musa Anter, doza 
wî ya 49an, vekirina Enstîtûya 
Kurd a li Stenbolê, têkiliyên wî bi 
Yaşar Kemal, îsmail Beşikçi, Feqî 
Huseyîn Sagniç û gelek kesên din 
re derdikeve pêş. Ne tenê nivîsa 
lîstîkê herwiha performansa 
Orak jî gelek heja ye. Xwe bi te- 
maşevanan re dike yek û wan jî 
tevlî lîstîkê dike. Orak bi lîstika 
xwe ya yek kesî carinan dibe çî- 
rokvan, carinan jî dibe Musa 
Anter û derdikeve pêşiya temaşe- 
vanan. Aydin Orak bi rêya Arafê, 
bi kurdî û tirkî, Musa Anter û ser- 
pêhatiyên wî bi awayek serkeftî 
nîşanî temaşevanên şanoyê dide. 
Lê gava mirov hinek kûr bifikirê 
di Arafê de yek zimanî dibine. Ew 
jî zimanê Musa Anter ê dostanî, 
biratî û hevpariyê ye. Muzîka lîs- 
tîkê Efkan Şeşan û ronahî jî 
Remzi Pamukçu amade kirine. 

Ji helbestên Cigerxwîn lîs- 
tikê amade dike 

m Mmm 


Aydin Orak bi lîs- 
tika xwe ya yek 
kesî carinan dibe 
çîrokvan û cari- 
nan jî dibe Mûsa 
Anter û derdi- 
keve pêşiya te- 
maşevanan 


Aydin Orak heta niha di dehan 
lîstîkên şanoyê de cîh girtiye û 
gelek lîstikên biyanî wergeran- 
diye kurdî. Orak piştî lîstika Ber- 
lînê ji Rûdawê re behsa Araf û 
projeyên xwe kir û got: "Her çiqas 
Kurd zanibin jî kujerê Musa Anter 
kî ne, lê heta niha ti kes nehatiye 
eşkere kirin. Me jî xwest, em kuş- 
tina Apê Musa Anter û rewşenbî- 
rên Kurd ên bi vî awayî hatine 
kuştin ji raya giştî ya Tirkiyê re 
eşkere bikin û bala wan bikişînin 
ser bûyerê. Armanca me ya yeke- 
mîn ev bû.” Orak dibêje kuştina 
rojnemevanê Ermenî Hrant Dînk 
jî bûye sedemê berdewamkirina 


Arafê. Orak derbarê amadekirina 
lîstikê de dide zanîn ku wan bi 
gelek kesan re axiviye û nêrînên 
wan girtine. Orak wiha axivî: "Me 
gotar û pirtûkên Musa Anter 
xwend û malbata û dostên wî jî di 
vî warê de gelek alikarî dane me. 
Ev 3 sal in lîstîk heye û heta niha 


li gelek cîhan em leyîstin. Em ê 
tûra xwe ya bakurê Kurdistanê 
bidomînin.” Şanoger Orak, di ber- 
dewamiya axaftina xwe de got ew 
dixwazin di demên pêş de ji hel- 
bestên Cîgexwîn lîstikek amade 
bikin. "Lê em nizanin wê çawa 
be.” 


Aydin Orak 


£ 

03 

03 

Komkujiya Dêrsimê hat ser dikên Munchenê 


►Şano bi gotinên 
Seyîd Riza dest pê 
dike. 

Reşad Ozkan Munchen 

anoya ku berxwedan 
û komkujiya Dersimê 
tîne ser dikê ji aliyê 
koma şanoyê Canlar 
Tjjitrosu ve li Munchenê hefta 
borî hat pêşkêş kirin. Şano bi 
gotinên Seyîd Riza ku di dad- 
gehê de ji rayedarên tirk re go- 
tibû, "Ez nikaribûm bi derew û 
leyîstikên we re têbikoşîm, ev ji 
min re bû derd, lê min jî li ber 
we stûyê xwe xar nekir, bila ev 
jî ji we re bibe derd” dest pê kir. 
Leyîstik di salona Anton-Fin- 
gerle-Bildungszentum de ji 
aliyê 500 kesan ve hat temaşe- 
kirin û temaşevanan di dawiya 


leystikê de ji bo koma şanoyê bi 
deqeyan li çepikan xistin. Serokê 
Şaredariya Mezin a Munchenê 
Christian Ude (SPD) axaftina 
destpêkê kir û got "Wek Al- 
manya kir, divê Tirkiye jî bi bi te- 
wanbariyên xwe re rûbirû bê. Ev 
sucek mirovahiyê ye.” 

Piştî Ude, Serokê Komeleya 
Dêrsimiyan a li Munchenê Meh- 
met Imsak axivî û got, "komku- 
jiya Dêrsimê bi mebesta 
tunekirina Kurdan ji aliyê dagir- 
keran ve bi pilan hatiye kirin." 

Leyîstika ku ji du beşan pêk tê 
du saet dom kir û di navberê de 
wêne û dîmenên komkujiyê bi 
rêya sinevizyonê hatin pêşkêşki- 
rin. Nivîskarê wê Serdar Dogan 
û derhêner jî Cengiz Sezgin e. 
Leyîstikvan jî ev in: Halil Esen, 
Melih Yetkin, Habip Hacimusta- 
faoglu, Mahmut Çatak ve Saffet 
Yurukel. 

Diyaspora 


RÛdaW I Hejmar 101 


Salihê Kevirbirî 


G 


ava ku li 
gundê Kûre- 
kendê ji 
dayik dibe, 
rûpelên sal- 
nameyan 22yê hezîrana 
1941ê nîşan didin. Kûre- 
kend li dorhêla Zozanên 
Elegezê, warê Xudê Nado, 
gundekî êzîdiyan e ku di- 
keve navbera geliyên Am- 
pûrê û Erqaşanê. Li gorî 
bilêvkirina wî, Xudê Nado 
di kilama "Şevavê" de der- 
bas dibe. Herwiha ew diyar 
dike ku Romiyê Qurdo gun- 
diyê wan e û yek ji rîspiyên 
êla Şerqiyan e. Belê ez 
behsa nivîskarê kurd ê 
eyan û berbiçav Tosinê 
Reşîd dikim. Ev nivîsar jî, ji 
bo 70 saliya wî ye, pîroz be! 

EzTosinê Reşîd, kurê 
Reşîdê Ozman! 

"Bavê min Reşîdê Ozman 
peneberê ji gundê Sûsizê 
ya devera Qersê, dayika 
min, Xezala Çolo penebera 
ji Zorê, devera Surmeliyê 
bû. Lê pêşiyên me berê li 
Eyntaba Serhedê, gundê 
Esmerê mane. Gava ku sala 
1918ê Tirk dikevine Qersê, 
malbata me bi tevahiya êzî- 
diyên Serhedê ve derbasî 
Ermenistana îroyîn dibin û 
li gundê Korbilaxê bi cîh û 
war dibin. Sedem jî ew e ku 
di wî gundî de mirovên 
wan ên ji êla Şerqiya he- 
bûne.” 

Koça ber bi Tiblîsê, 
vegera Ermenistanê 

Sala 192lê bavê Tosinê 
Reşîd diçe Tiblîsê, paşê jî 
malbata xwe jî dibe wir. 
Malbat sala 1933yê vedi- 
gere Ermenistanê û li 
gundê Kurekenda navçeya 
Êçmîadzînê bi cih dibe. 
Bavê wî Reşîdê Ozman ti 
caran neçûye dibistanê, ji 
15 saliyê ve dabara malê 
dikeve stuyê wî û hema ji 
wê salê ve jî dest bi kar ki- 
riye. Tosinê Reşîd diyar 
dike ku bavê wî, tevî ku 
nexwendiye jî, xwe fêrî 
xwendin û nivîsandina rûsî 
kiribû û salên dirêj seroka- 
tiya gundê wan kiriye û li 
ser bavê xwe wiha dido- 
mîne: "Wî xwe li rojnama 
'Pravda' nivîsandibû û her 
roj ew dixwend. Bavê min 
ji xwendinê hez dikir û za- 
rokên xwe dane xwendinê. 
Qanatê Kurdo jî bavê min 
daye xwendinê.” 

Birayê mezin ê Tosin, Ri- 
zaliyê Reşîd, li gundê wan 
xwendekarê yekemîn e ku 
sala 1948ê li bajarê Êçmî- 
adzînê dikeve Peymangeha 
Perwerdehiyê. Rizalî jî 
wekî bavê xwe ji xwendin 
û pirtûkan gelek hez dike û 
gava Tosinê biçûk dest bi 


Ji bo 70 saliya Tosinê Reşîd 

Ez Tosinê Reşîd, 
kurê Reşîdê Ozman! 


dibistanê dike, di mala wan 
de êdî pirtûkxaneyeke 
biçûk heye. Tosinê Reşîd 
dibêje: "Ez biçûkê malê 
bûm û Rizaliyê bira çiqas 
roja şemiyê ji xwendinê bi- 
hata malê ji min re pirtûk 
dianîn” û berdewam dike: 
"Salên Cenga Niştimanî û 
salên dûre li Yekitiya Sov- 
yetê nangiranî hebû û 
gelek malên gundê me ji 
gund bar kirin. Hinek çûn 
Gurcistanê, hinek ji wan 
berê xwe dan gundên er- 
meniyan. Gava min dest bi 
dibistanê kir, di gundê me 
de 15 mal hebûn û dibistan 
heta pola çaran bû. Ji pola 
5-7 ez çûme dibistana 
gundê Haytaxê ku gundekî 
ermeniyan bû û 3 kîlo- 
mêtre ji gundê me dûr bû. 
Ji 8-10 gundê Samaxarê, ku 
5 km ji gundê me dûr bû, 
em bi peytîa diçûn û diha- 
tin." 

Tosinê Reşîd li dibistanê 
ji wêje û matêmatîkê hez 
dike. Mamostayê matêma- 
tîkê carcaran pirtûk dide 
destê wî û dibêje 'dersa nû 
tu şirove bike/ Di salên za- 
rokatiya wî de, di ode, ango 
dîwana mala wan de, nexa- 
sim di şevên payîzan û zi- 
vistanên dirêj de, mêrên 
gund di wê odê de berhev 
dibûn, stran, destan, cîrok, 
efsaneyên li ser jiyana 
xasên êzîdiyan digotin. Ji 
bilî dengbêjên gundiyên 
wan, carcaran kesên ji gun- 
dên mayîn, heta ji Tiblîsê jî 
mêvan dihatin gund, bi 
mazûvanên xwe ve dihatin 
ode û dîwana Apê Reşîdê 
Ozman. 

Tosinê Reşîd li ser wan 
rojan jî wiha dibêje: "Ji wan 
dengbêjan du kes hebûn, 
ku heta îro jî teherê stra- 
nên wan li ber çevên min 
in, dengên wan di guhê 
min de ne. Dengbêjê 
yekem Şêx Hesen bû. Şêx 
Hesen birayê Şamilê Beko 
yê sazbendê mezin bû. Salê 
carekê dihat mêvaniya me, 
li dora sê rojan li mala me 
dima. Bi êvaran gava ode 
dikimkimî Hesen destpê 
dikir. Wî bi piranî destan 
distirandin; "Mem û Zîn”, 
"Siyabend û Xecê”, "Ker û 
Kulik”, "Xanê Çengzêrîn”, 
"Sêva Haco” û yên mayî. 
Gava Hesen destpê dikir, 
oda me dibû şanoya artîs- 



Gava ku sala 
1918ê Tirkdik- 
evine Qerse 
malbata me bi 
hemû êzîdi) 
Serhedê ve 
derbasî Erme- 
nistana îroyîn 
dibin û li 
gundê Korbi- 
laxê bi cîh 
dibin. 


tekî, artîstekî mezin. Hesen 
her gava ku bistira, ji bo 
her stran û kilamê dengê 
xwe, rûçikê xwe diguhast. 
Hey şîrove dikir. Gava 
Hesen distira, jinên mala 
me û jinên cînar jî diha- 
tin û li bin piyê odê rûdi- 
niştin. Dengbêjê duyem 
Ahmedê Mîrazî bû ku 
di nav xelkê de wekî 
Ahmedê Şewêş hatibû 
naskirin. Wî bêhtir 
stranên mêraniyê di- 
gotin û ji stranên wî 
bîn û boxsa profêso- 
naliyê dihat. Ew 
xwediyê stîla xwe 
bû, stranên wî ji 
yên gişkan cihê 
dibûn.” 



Sal 1954, Qanatê 
Kurdo, wî bi xwe re 
dibe Lenîngradê 

Sala 1954ê Qanatê 
Kurdo wî bi xwe re dibe 
Lênîngradê, ji bo ku li mala 
wî bimîne û li wir bixwîne. 
Lê Lênîngrad lê nayê, nex- 
weş dikeve û Rizaliyê bi- 
rayê wî tê û careke din 
vedigerin gund. Diyar dike 
ku Qanatê Kurdo gelek jê 
hez dike û didomîne: 
"Mêla Apê Qanat gelek li 
ser min 
h e b û , 
çiqas bi- 
hata mê- 
vanî, ez bi 
xwe re dibi- 
rim bajêr û ji 
min re kin- 
cên nû diki- 
rîn. Sala 
1955ê Qanatê 
Kurdo çend şiî- 
ren Cegerxwîn 
li ser daktîloyê 
lêxistî ji min re 
şandin. Cara 
yekem bi wan 
berhemên Ce- 
gerxwîn fêrî alfa- 
beya latînî bûm. 
Sala 1957ê wî 'Re- 
zimana' xwe ya aka- 
demîk bi nivîsa 
diyariyê ji min re 
şand. Paşê çiqas 
gotar û pirtûkên wî 
çap bibûna, ji min re 
dişandin. Pêwendiyên 
navbera min û Qanatê 
Kurdo çiqas çûn xurt 
bûn, ji sala 1959ê heta 
kirasguhêrîna wî (1985) 
bi kêmasî ez salê carekê 
diçûme Lênîngradê. Sala 
1959ê ez sê mehan li Lê- 
nîngradê mam û Pirtûkxa- 
neya Qanatê Kurdo ji min 
re bû zanîngeha Kurdaye- 
tiyê. Min her du dîwanên 
Cegerxwîn, her wisa gelek 
pirtûkên li ser pirsa Kur- 
dan xwendin.” 

Her sê mehên li Lenîn- 
gradê, dibin sedem ku di ji- 
yana Tosinê Reşîd de gelek 
guhastin çêbin. Di wê demê 
de bi Kurd û Kurdistanê re 
dibe nas, Kurdayetî dike 
rêya jiyana wî. Paşê wê Apê 
Qanat wî fêrî alfabaye kurdî 
ya latînî jî bike. Kurt û kur- 
mancî, Qanatê Kurdo li se- 
renserê jiyana wî, jê re dibe 
rêberek û wisa jî dimîne. 


1959-1964 Înstîtûta 
Yêrêvanê ya Per- 
werdê, Fakûlteya 
Fîzîk-Matêmatîkê 


Sala 1967ê dixwaze here 
Lênîngradê û bikeve Aspê- 
rantûra Înstîtûta Rojhilat- 
nasiyê ku Kabînêta Kurdî jî 
di wê Înstîtûtê de bû û Qa- 
natê Kurdî serokê wê kabî- 
nêtê bû. Lê ew naçe: "Ez 
fikirîm min fîzîka-matêma- 
tîk xwendiye, paşê wê bêjin 
apê wî ew bir û kir kurd- 
nas!" Bi vî awayî her çiqas 
meyla wî gelek li ser kurd- 
nasiyê heye jî, ew naçe. 

Tosinê Reşîd sala 1959ê 
dikeve Înstîtûta Yêrêvanê 
ya Perwerdê, Fakûlteya 
Fîzîk-Matêmatîkê û sala 
1964ê de temam dike. Piştî 
înstîtûtê, li dibistaneke ba- 
jarê Kîrovakanê dest bi 
karê mamostatiyê dike, lê 
piştî sê mehan ew ji wir 
dibin leşkeriyê. Salekê leş- 
keriyê dike. Piştî leşkeriyê, 
destpêka sala 1966ê li îns- 
tîtûta Yêrêvanê, Beşê Kîm- 
yayê, wekî lêkolîner dest bi 
kar dike. Sala 1970'î de jî li 
Zanîngeha Yêrêvanê dest bi 
kar dike, berê lêkolîner e, 
paşê karê xwe wekî ma- 
mosta-lêkolîner didomîne. 

Sala 1975ê li zanîngehê 
têza doktorayê (PhD) li ser 
pirsên kîmya sîlîkatan 
pawan dike. Wê salê li Beşê 
Înstîtûteke Yekîtiya Sov- 
yêtê ku navenda wê li ba- 
jarê Kazanê ye dibe 
lêkolînerê sereke, paşê jî 
dibe serokê laboratorê. Şa- 
yanê gotinê ye ku Tosinê 
Reşîd xwediyê patêntekê û 
12 diyarkirina (îzobrêtê- 
niyê) ye. Di kovarên zanistî 
de 14 gotarên zanyarî li ser 
pirsên kîmya sîlîkata û me- 
yandina fosforîtê çap dike. 
Li bajarên Moskova, Lênîn- 
grad, Kîêv, Tallîn, Taşkên û 
Yêrêvanê beşdarî gelek 
konfêransên zanyarî yên 
kîmyayê bûye û gotar pêş- 
kêş kirine. 

1991 Beşê Kurdîyê 
Radyoya Yêrêvanê, 
1993 Melbourne 

Sala 1991ê li beşê kurdî 
yê Radyoya Yêrêvanê kar 
dike. Destpêka sala 1993yê 
li Moskovayê Navenda Lê- 
kolînên Kurdî vedibe. Prof. 
Ş. Xudo serokê wê ye. Ji bo 
wê navendê tê vexwendin, 
lê piştî çend mehan, di 2 7ê 
hezîrana 1993yê de koçî 
Awistraliyayê dike û li ba- 
jarê Melbourne bi cih dibe. 
Heta niha jî li wir dijî. 

Ew zewicî ye, du keçên 
wî û Nûra Cewarî hene; 
Zozan pispora sazbendiya 
kurdî ye, Aza li Wezareteke 
Hikûmata Awistraliyayê 
kar dike. Têza wê ya mas- 
terê li ser pirsa kurdi bû. 

"Ti kes li Sûriyê ne Ereb e" 


Bi baweriya Serokê Komeleya Rojavayê Kurdistanê û 
Kongreya Nîştîmaniya Kurdistan Dr. Cewad Mela, rejîma 
Esed ber bi qedandinê ve diçe. Lê di heman demê de bi 
baweriya wî eger Mûamer Qeddafî bê hilwşandin, wê li 
navçeyê bandorek xirab li ser doza Kurd derkeve. 


Rûdaw: Bi baweriya we çima gel 
li dijî Hikûmeta Kurdistanê xwe- 
pêşandanan dikin? 

Cewad Mela: Niha pêlek ya 
xwepêşandan û nerazîbûnan Roj- 
hilata Navîn girtiye nava xwe. 
Kurdan jî satelêt, înternet û face- 
book hene, agehdariya wan ji 
rewşê çêdibe û li gel çar aliyên 
wan peywendiyên nêzîk hene. Ez 
li gelim ku xwepêşandan hebin, ji 
ber gelek tişt hene pêwîste Hikû- 
meta Herêma Kurdistanê kiriban, 
lê di 20 salên borî de nekiriye. Ez 
dixwazim ku Hikûmeta Herêma 
Kurdistanê di demek nêzîk de tiş- 
tekê bike. 

Endam û nûnerên partiyên îs- 
lamî yên opozîsyonê di xwepê- 
şandanên Kurdistanê de li 
pêşiyê bûn. Hûn di wê baweriyê 
de ne ku ew bikarin demokrasî û 
dadperweriya civakî li Herêma 
Kurdistanê berfireh bikin? 

Ti hêzek Îslamî nîne ku bikare 
cadeyê kontrol bike. Herwiha 
partiyên Kurdan ên serekî jî ji 
îdeolojiyê vale ne, eger îdeolojî 
nebû, divê her aliyek wê valehiyê 
dagire. Pirsa me pirsek netewî ye, 
bê dewletiyê û divê Kurd bibin 
xwediyê dewleta xwe, ti pirsgi- 
rêka olî nîne. 

Ango hûn ne di wê baweriyê de 
ne kontrolkirina wan xwepêşan- 
danan hebe? 

Navçe ji îdeolojiyê vale ye. PDK 
û YNK'ê îdeolojiyek nîne bikarin 
gelê Kurd rizgar bikin yan jî bigi- 


hin daxwazên vî gelî û bingehê 
dewleta Kurd deynin. Ez ji wê 
yekê piştrast im ku eger Mesûd 
Barzanî ji Selahedîn rabe, biçe û 
bêje ez ê biçim Hemrîn û ev si- 
norê Kurdistanê ye, ne Îslamî, ne 
Goran, ne grûbên Qamîşlo û PKK 
li Kurdistanê namînin. Wê tenê 
Barzanî bimîne. 

Çêdibe Kurd li her çar parçeyên 
Kurdistanê tevgerek seranserî 
wekî ya ku îro li Rojhilata Navîn 
bi "Bihara Ereb" hatî bi nav kirin, 
ji bo rizgarbûnê pêkbînin? 

Bi baweriya min ev fikrek baş 
e, ev tevgerên mezin ji bo Kurdan 
şansek pir baş in. Di rastiya xwe 
de pêwîst bû ev tevger piştî hil- 
weşandina Yekitiya Sovyetê a sala 
1990Î rû dayîban, lê cîhana Ereb 
20 salan paşve ket. Ji bo Kurdan 
pir girîng e tevgerek bi vî awayî li 
dijî dagirkerên Kurdistanê bê di- 
rûstkirin. 

Niha em behsa Sûriyê bikin, ew 
dewleta ku di dema 25 salên ji- 
yana we li derve we rexneyan lê 
digirt, rûbirû bûye li gel serhil- 
daneke seranserî ya cemawerî. 
Esed biryar da nasnameya Sûrî 
bide hevwelatiyên Kurd. Li gor 
we, ku ev mikurhatineke rastbêj 
bi mafên gelê Kurd e yan bo wê 
yekê ye ku Kurdan aram bike û 
nehêle serî hildin? 

Beşar Esad ji sedî sed derewan 
dike ji ber ku manîfestoya Baasê 
dibêje hemû kesên ku li welatên 
Erebî dijîn, Ereb in. Ewên ku ne 



Ereb in jî divê 
bibin Ereb û ' 
ên naxwazin 

bibin Ereb divê bên derxistin. Ev 
Baas e, yan li iîraqê be yan li Sû- 
riyê be. Mixabin ku berê Kurdan 
bawerî pê kirine û niha jî hinek 
Kurd jê bawer dikin. Ev tê wateya 
ku manîfestoya partiya Baasê nex- 
wendine. Baweriya wan bi hebûna 
gelê Kurd weke neteweyekê tune, 
tu bêjî ez Kurd im û bêalî me û 
dixwazim bijîm ew ji te bawer 
nakin. Meseleya nasnamê demeke 
heye, partiyên Kurd ev nêzîka 50 
sal in daxwaza wê nasnamê dikin, 
ku bi rastî şermezarî ye bo wan 
partiyan ku ji bo Kurdan daxwaza 
nasnameya Erebî Sûrî dikin û ne- 
karîne wê jî bidestve bînin. Roja- 
vayê Kurdistanê du caran li 
Kenarê Rojava ya Filistînê ye, 3 
milyon Kurd li Sûriyê dijîn ku bi zi- 
manê kurdî diaxivin û çanda xwe 
parastine. 3 milyon Kurdên me 
yên din jî hene ku bi zimanê erebî 
diaxivin û kurdî jibîr kirine ji ber 
erebkirinê. Her çiqasî Kurd xwe 
weke neteweyeke lawaz dibînin, 
lê nêzîka nîvê gelê Sûriyê pêk 
tînin, di rastiyê de ew xwediyên 
Sûriyê ne. Gelek lêkolîn hene ku 
amaje didin wê yekê ku Kurd berî 
Ereban li Sûriyê bûn. Ereb piştî 
derketina îslamê hatin Sûriyê. Min 
gorên Tedemurê dîtine li çolista- 
neke Sûriyê ku weke gorên Êzdi- 
yan e, yanî berî hezaran salan 
Kurd li wir bûn û Ereb tenê berî 
1400 salan li gel îslamê hatine Sû- 
riyê. Neteweya herî kevin li Sûriyê 



Aramî ne. Nizanim ka Aramî ji 
kurdiya Hewramî nêzîk e yan na, 
lê mafê Aramiyan tune ku zarokên 
xwe bişînin xwendingehan û bi zi- 
manê aramî bixwînin. Lê wan bi 
neçarî dişînin xwendingehên 
Erebî. Di heman demê de, Dirzî û 
Elewî jî ne Ereb in. Xwepêşanda- 
nên niha li Dummer û Heresta çê- 
dibin, herdu jî ne navên Erebî ne 
lê Romî ne. Ti kes li Sûriyê ne Ereb 
e, bi ser de jî Ereb jî ne Ereb in. 
Nêrînên cuda di nav tevgera 
Kurdî li Sûriyê de hene, weke 
Serokê Saziya Netewî ya Kurd 
Omer Oso ku bi baweriya wî ew 
pêngava hikûmeta Sûriyê "ye- 
kîtiya Sûriyan xurttir dike". 
Raya we çi ye? 

Rêjîma Sûriyê ku yek ji rêjîmên 
herî hov e, weke dagirker Kurd 
parçe kirine. Nizanim behsa kîjan 
yekîtiyê dikin, vê rêjîmê hemû 
netewe parçe parçe kirine, çiqas 
Filistînî kuştin li Lubnanê û çiqas 
Lubnanî li Sûriyê kuştin. Rêjîma 
Sûriyê bi hezaran Lubnaniyan 
wenda kir, weke wendakirina 
Kurdan. Tenê li bajarê Hema, 17 
hezar Kurdên wendkirî hene, 
weke kesên ku piştî serhildana 
Qamişlo ya sala 2004ê li wî bajarî 
hatin wendakirin. Gava ku Baas 
dibêje armanca wê neteweyekê 
biparêze peyameke pîroz e, lê di 
pratîkê de parçebûnê dike. Beşar 
Esad weke Saddam e. Ew dabeş- 
bûna ku Esad û Saddam di cîhana 


"Yekem serokê cîhanê ku piştgiriya 
serxwebûna gelê Kurd kir Qedafî ye" 


Cewad Mele ala Kurdistanê pêşkêşê Mûamer Qeddafî dike 


Hûn di sala 2000Î de bi ala 
Kurdistanê tevî kongreya 
sêyem a Elmesabe li Lîbiyayê 
bûn. Herwiha têkiliyên we yên 


baş li gel Mûamer Qeddafî 
hebûn.Qedafî ji bilî hemû sero- 
kên din ên Ereb piştgiriyeke 
dida serxwebûna Kurdistanê 


dikir. Gelo rûxandina rêjîma 
wî bandorê li ser doza Kurd li 
Rojhilata Navîn dike? 

Min pir ji mêj ve gotiye Qe- 
dafî ne ku yekemîn serokê Ereb 
e ku piştgiriya gelê Kurd dike, 
lê yekemîn serok e di cîhanê de 
piştgiriya serxwebûna Kurdis- 
tanê dike. Bi ser de jî, di vê 
rewşa xirab de ku hatiye serê 
wî Kurd jibîr nekirine, gava 
gotin li Lîbiyayê navçeya dijî fi- 
rînê ava dikin, wî got ji ber çi li 
Tirkiyê navçeya dijî firînê da- 
naynin ku bi hezarên salane 
Tirkiye Kurdan dikuje; wî di vê 
rewşa dijwar de ev tişt got. Kê- 
masiyên her kesî hene, Mûamer 
Qedafî jî weke her mirovekî şa- 
şîtî kirine, lê heq tune ji desthi- 


latê bê avêtin. Min di sala 
1997ê de cara pêşî ew dît. Ew 
yekemîn serok e tiştê di dilê wî 
de li ser zimanê wî ye jî, bero- 
vajî hemû siyasetvanên dinyayê 
di dilê wan tiştek heye û li ser 
zimanê wan jî tiştekî dî heye. 
Qedafî mirovekî pir sade û rast- 
bêj e. 

Yanî bi dîtina we ketina wî, wê 
bandorê li ser doza Kurd bike? 

Bê guman, ji ber ew ji dil ji Kur- 
dan hez dike. Gava min ala Kurdis- 
tanê pêşkêşî wî kir, li ser kursiya 
xwe rûniştibû, lê ji ber rêzgirtina 
ala Kurdistanê rabû ser piyan û 
ala Kurdistanê maç kir û danî ser 
serê xwe. Ti Kurdekî ev yek neki- 
riye, lê Qedafî kir. 


Dr. Cewad Mela kurê pêş- 
mergeyê şoreşa Araratê îbra- 
hîm Mele ye û piştî 
serkutkirina şoreşê, binemala 
wan penaberî Şamê bûne. Ev 
25 sal in li Brîtanya dijî, bi ber- 
dewamî di nava çalakiyên si- 
yasî de ye û çend pirtûk 
weşandine. Sala 1964-69ê li 
Sûriyê Endamê Serkirdayetiya 
Partiya Demokrata Kurdistanê 
bû. Piştre têkilî li gel Kajîk da- 
niye, despêka salên 80'an li ba- 
şûrê Kurdistanê pêşmerge û 
endamê Seroketiya Partiya 
Sosyalîsta Kurd-Pasokbû. Sala 
1985ê li Brîtanya Kongreya 
Nîştîmaniya Kurdistanê dame- 
zirand. Heya niha Dr. Cewad 
Mela li gel çend kesayetên si- 
yasî yên cîhanê yên bi bandor 
rûniştiye. Ji wan jî Serokwezîrê 
Brîtanya yê berê Tony Blair û 
Mûemer Qeddafî. 


Erebî de kirine, qet îsrail û îranê 
jî nekirine. 

Niha serxwebûna Kurdistanê û 
avakirina dewleta Kurdistanê, 
ku armanca serekî ya rêxistina 
we ye, berbi ku diçe? 

Divê Kurd bi xwe rabin û serî 
hildin, lê ne ku daxwazê ji serokan 
bikin kêşeya wan a netewî ji wan 
re çareser bikin. Niha, Rojhilata 
Navîn weke Ewropa heyama Hit- 
ler e, her dewletek dixwaze mafê 
cîranên xwe bixwe. Li gel çend sî- 
norên tund Dîwarê Berlînê çê 
kirin. Piştî 50 salan fam kirin ku 
mafê hemû neteweyan wekhev 
hene. Dûre Dîwarê Berlînê hilwe- 
şiya û pê re jî sînor rabûn û niha 
diravên van welatan bûye yek. 
Niha jî Rojhilata Navîn di wê pêva- 
joyê de derbas dibe. Hemû mafên 
cînarên xwe dixun û mafên Kur- 
dan jî di vê qonaxê de tên xwarin, 
lewma dive em dîwarekî lê bikin. 
Mebesta min ne ew e em rabin dî- 
warekî fîzîkî lê bikin, na, lê dew- 
leta xwe ava bikin heya ku cîranên 
me hinekî ji me fam bikin. Ne dijî 
wê yekê me bi Ereb, Îranî û Tirkan 
re bijîn, lê dijî wê yekê me ku ne- 
teweya min li jêr gef, kuştin û bi- 
rînan bijî. Lewra daxwazê ji 
Kurdan dikim li hemû parçeyên 
Kurdistanê serî hildin û raperînê 
bikin. 


Hevpeyvîn: Roj Ehmed London 

Bandora biyaniyan li Kurdistanê zêde dibe 


7568 donim zevî di destê biyaniyan de ne 



Gelek zeviyên derdora firokexaneya Hewlêrê jî ji aliyê biyaniyan ve hatine kirîn 


►Tapokirina zeviyan 
li ser navê veberhêne- 
rên biyanî bi vî rengî 
weke gef li ser ewle- 
kariya Kurdistanê tê 
hesibandin 


►Pisporê plandanînê, 
Dr. Selah Osman: 

Tiştê ku li Kurdistanê 
bê qîmet be zevî ye. 


Hêmin Baban Rehîm Hewlêr 

H er çiqasî yasaya hilbe- 
rînê ya îraqê zeviyan li 
ser navê veberhêne- 
ran tapo nake, proje- 
yên niştecihkirinê ne 
di nav de, lê li Herêma Kurdistanê ji te- 
vahiya 34 hezar û 732 donimên zevî 
yên ku bo projeyên hilberînê hatin 
dayîn, 7568 donim (dikin 1892 hek- 
tar) dibin para veberhênerên biyanî, 
ku li gor yasaya hilberînê dikare zevî 
li ser navê xwe tapo bike, eger projeya 
wî stratejîk be. Dr. Mihemed Kerîm, 
Serokê Sîmpozyûma Aborî ya Kurdis- 
tanê, dibêje ku "Projeyên ku ne strate- 
jîk in û metirsî ye zevî li ser navê 
veberhênerê biyanî bê tapokirin." 

Li gor lêkolînên Rûdawê derke- 
tiye ku ji tevahiya pereyên ji bo hil- 
berînê hatine Herêma Kurdistanê 
rêjeyeke pir kêm, ku dike nêzîka ji 
sedî 5, ji bo projeyên pîşesazî û çan- 
diniyê hatine bikaranîn. Lê ji bo van 
projeyan 5521 donimên zeviyê ha- 
tine wergirtin. Parlamenterekî Yek- 
girtu vê yekê weke "talankirina 
Kurdistanê" binav dike. 

Veberhênerê biyanî dibe 
xwedî erd 

Heyder Mistefa, Rêveberê Giştî yê 
Lêkolîn û Zaniyariyan li Desteya Hil- 
berînê ya Herêma Kurdistanê, bo 
Rûdawê amaje da wê yekê ku des- 
teya wan ti cudahiyê di navbera ve- 
berhênerê biyanî û herêmî, di warê 
maf û erkan de, nake û mafên wan 
ên herî giring jî bi vî awayî rêz dike: 
"Tapokirina zeviyan li ser navê ve- 
berhêner, çi biyanî yan Kurd, eger 
projeya wî stratejîk be; azadkirina ji 
dana bacan heya 10 salan û ji gum- 
rikê jî heya 5 salan. Eger veberhêner 
biyanî be mafê mabûna li Kurdis- 
tanê werdigire, ji xênî gihandina 
xizmetguzariyan jî bo projeyê." 

Projeyên stratejîk, li gor nirxan- 
dina Civata Bilind a Hilberînê, pêk 
tên ji projeyên ku guherînên binge- 
hînî ji rewşekê bo rewşeke din dike, 
weke avakirina zanîngehan, karge- 
hên îş û çîmento û otelên 5 stêrk. 

Li ser tapokirina erdan bi navê 
veberhênerên biyanî, Heyder Mis- 
tefa dibêje: "Piştî xilaskirina projeya 
xwe, dikare daxwaznamê pêşkêş 


bike û piştre bi navê wî tê tapoki- 
rin." Heyder Mistefa ti şikê di dayîna 
erdan ji bo veberhênerên biyanî de 
nabîne, herwiha red dike ku veber- 
hênerên Îsrailî yan Cihû li Herêma 
Kurdistanê hebin, weke ku hinek 
dezgehên erebî herdem belav dikin 
û dibêje "Zevî tenê ji bo projeyên 
stratejîk tên tapokirin. Em jî zeviyan 
nadin, lê em bo wezareta şarevanî 
yan çandiniyê û di hinek rewşan de 
wezareta darayî pêşniyar dikin, 
bona vê mebestê jî komîteyeke me 
ya endezyarî heye ku rûber û pêk- 
hateya projeyan dişopîne." 

Li gor serjimêriyên Desteya Hil- 
berînê ya Herêma Kurdistanê, ji 
01.08.2006 heya 14.06.2011ê mîk- 
dara hilberînê ji tevahiya 325 mole- 
tên hilberînê li Herêma Kurdistanê 
digihe zêdeyî 17 milyar dolaran, ku 
24 proje ji wan projeyên veberhêne- 
rên biyanî ne, 18 hevbeş in, herwiha 
7568 donim zevî ji veberhênerên 
biyanî re hatine terxankirin. Bi ba- 
weriya Wefî Behaa, Serokê Desteya 
Hilberînê ya Necefê, dirustkirina 
otêl yan karxaneyeke çîmento weke 
projeyên stratejîk nayên hejmartin: 
"Baştir e Herêma Kurdistanê weke 
yasaya hilberînê ya îraqê zevî heya 
50 salan bi kirê bide veberhêner, lê 
ne ku li ser navê wî tapo bike. Eger 
wergirtina erdan li Kurdistanê ji 
aliyê veberhênerên biyanî bi plan 
be, êdî divê em bitirsin û haya me jê 
hebe." 

Li gor yasaya hilberînê ya Herêma 
Kurdistanê, ku di 04.07.2006 de hat 
qebûl kirin, li gor madeya 3. veber- 
hênerê biyanî dikare milkiyeta te- 
vahî ya sermayiya her projeyekê 
bike, li gor benda 3 a maddeya 4. jî 
rê dide milkiyetkirina wan zeviyên 
ku veberhêner wan di projeyên 
stratejîk de bikar tîne û bi nirxekî 
kêm, yan belaş. 

Serokê Sîmpozyûma Aborî ya 
Kurdistanê, Dr. Mihemed Kerîm Mi- 
hemed, bi guman berê xwe dide 
projeyên ku li Kurdistanê zevî bi 
navê projeyên stratejîk ji wan re ha- 


tiye veqetandin û dibêje: "Heya vêga 
projeyên pir mezin nehatine kirin û 
dîtin ku heya demeke dirêj a pêşe- 
rojê sûda wan hebe." Dr. Mihemed 
ku ji Silêmaniyê bi telefonê ligel Rû- 
dawê axivî, behsa projeyên "bi nav 
stratejîk" dike û dibêje: "Veberhêne- 
rên biyanî, di warê gendeliya Kur- 
distanê de kar kirine, sîbera 
berpirsekî û şirketa berpirsekî pêre 
ye û bajar û otêlan dirust dikin." 
Navbirî rexneyan dike ku hêjî stra- 
tejî li Kurdistanê bi şaşîtî tê danasîn 
û bi baweriya wî jî berpirs li desteya 
hilberînê "yasa binpê dikin" û dibêje 
"Ev yek metirsiyeke pir mezin li ser 
pêşeroja neteweyî ya Kurdan çê- 


Veberhênerên 
Kuwêtî herî zêde 
zevî wergirtine 

Li gor agahiyan Kuwêtî bi 1.5 
milyar dolaran û bi rêjeya ji sedî 
39 rêza yekemîn ya veberhêne- 
rên biyanî li Kurdistanê girtiye. 
Piştre veberhênerên Lubnanî bi 
rêjeya ji sedî 19,05 tên, di pileya 
sisiyan de jî Tirkiyê tê bi rêjeya 
ji sedî 17,68 ji tevahiya hilberîna 
biyanî li Herêma Kurdistanê. 

Ji sedî 56ê pereyên ku veber- 
hênerê biyanî anîne Herêma 
Kurdistanê, di warê bankî de ha- 
tine hilberandin, ji sedî 24.74 jî 
di warê niştecihkirinê de. Bi vî 
awayî derdikeve ku ji wan pere- 
yên ku hatine Kurdistanê, bi 
tenê ji sedî 1,27 bo warê pîşe- 
sazî, ji sedî 4,08 bo warê çandi- 
niyê hatiye veqetandin. Ev jî li 
gor rûberê zeviyên ku ji bo pro- 
jeyan hatine terxankirin weke 
bextreşiyekê tê hesibandin, ne- 
maze ku ji sedî 47ê van zeviyan 
ji bo veberhênerên biyanî hatine 
mizaxtin û bi navê projeyên çan- 
diniyê ne ku zêdeyî 3 hezar û 
610 donim in. 


dike, nemaze di erdên çandiniyê de 
ku nifşên bê qebûl nakin ev zevî bi 
vî reng û nirxî bidin veberhênerên 
biyanî, ji ber ku dirustkirina otêlekê 
qet nabe projeyek stratejîk." 

Serokê Dîwana Serokayetiya He- 
rêma Kurdistanê Dr. Fûad Husên, di 
hevdîtineke televizyonê de rage- 
hand ku yasaya hilberînê ku di 
dema xwe de hat danîn pir hêsan- 
karî tê de hatin bicihkirin da ku ve- 
berhênerên biyanî bikişîne 
Kurdistanê. Dr. Fûad Husên herwiha 
got "vêga ku Herêma Kurdistanê ve- 
jiyaye û veberhêner bi xwe berê 
xwe didinê, biryar hatiye girtin ku 
yasaya hilberînê bê sererastkirin." 

"Metirsiya veberhênerê bi- 
yanî nîne" 

Ehmed Rêkanî, Serokê Yekîtiya 
Veberhênerên Kurdistanê, jî di wê 
baweriyê de ye ku "Zeviyên ku didin 
veberhênerên biyanî di pêşerojê de 
ti metirsiyê dirust nakin. Şertê tapo- 
kirina zevî li ser navê veberhêner li 
Herêma Kurdistanê ne hêsan e, lê 
divê projeya wî stratejîk be, bihayê 
proje ji bihayê erd zêdetir be." Der- 
barê metirsiya egera hebûna pet- 
rolê di wan zeviyên ku didin 
veberhênerên biyanî de jî, Ehmed 
Rêkanî dibêje "Ser rûyê zevî dibe 
malê veberhêner, tiştê di binê zevî 
de malê hikûmetê ye, bi hemû yasa- 
yan veberhêner nikare daxwaza jêr 
zevî bike." Li gor destûra îraqê, ser- 
wetên xwezayî weke malê hemû 
gelê îraqê tên hejmartin. 

Li gor maddeya 10 a yasaya hilbe- 
rînê ya hejmar 13 a îraqê ku di 
2006ê de ji aliyê Parlementoya 
îraqê hat qebûlkirin û di sala 2010ê 
de hat sererastkirin, tapokirina ze- 
viyan li ser veberhêner tenê di pro- 
jeyên niştecihkirinê de dibe, ku 
dûre dibe tapo bi navê kiryarên 
Îraqî. Li gor madeya 11 a vê yasayê 
jî zevî bi kirê didin veberhêner da 
ku projeya xwe li ser pêk bîne, heya 
50 salan, ku çêdibe bê nûkirin jî. 


"Ne ecêb e eger weke Filistî- 
niyan bê serê me" 

Semîr Selîm, endamê Fraksyona 
Yekgirtu û endamê Komîteya Darayî 
û Aborî li Parlementoya, awayê niha 
yê dayina zevî bo veberhênerên bi- 
yanî weke "talankirina welat" bi nav 
dike û dibêje "Li hemû cîhanê ku ve- 
berhênerê navxweyî dikin şirîkê ve- 
berênerê biyanî, di projeyên wan de 
weke zêdeyî ji sedî 50 a sermayeya 
projeyê dikeve şirîkatiyê." Bi bawe- 
riya wî jî hejmareke "motîvên si- 
yasî" li pişt meşandina awayê niha 
yê dayina zevî û tapokirina wan li 
ser navê veberhênerên biyanî hene. 
Di vî alî de Semîr Selîm dibêje: "Dix- 
wazin di sîbera wê de ewlekariya vî 
welatî ji her maytêkirineke pêşerojî 
ya Bexdayê li Herêma Kurdistanê û 
egera vegera desthilata Bexdayê bo 
Kurdistanê lawaz bikin. Ji ber ku 
eger berjewendiya xelkê ket He- 
rêma Kurdistanê, ev dibe piştgiri- 
yeke siyasî ji bo Herêma 
Kurdistanê." Di rewşa domandina 
polîtîkaya dayina zeviyan bo veber- 
hênerên biyanî bê planeke zelal, 
Semîr Selîm dibêje: "Di pêşerojê de 
emê rastî awayekî dî yê dagîrkirinê 
bên, lê vê carê bi xwesteka xwe!" 

Derbarê egerê dûbarebûna mî- 
naka Filistîniyan ku Cihûyan berî 
damezirandina dewleta îsrailê, bi 
awayekî zêde xanî û zevî ji Filistîni- 
yan kirîn û ev bû weke hêsankari- 
yek ji armanca wan re, Semîr Selîm 
dibêje ku "Ne tiştekî ecêb e weke Fi- 
listîniyan li me bê, nemaze di aliyê 
dîrokî de hesabên Tirkiyê û îranê 
yên dîrokî li navçeyê hene. Xwezayî 
ye careke din yasaya hilberînê bibe 
sedemek ji bo bicihkirina desthilata 
van dagîrkerên dîrokî li Kurdistanê." 

"Li Kurdistanê tiştê bê nirx 
zevî ye" 

Lê bi baweriya pisporê warê plan 
û vejandina aboriyê yê Zanîngeha 
Selahedîn, Dr. Selah Osman, pirsgi- 
rêk di wê yekê de ye ku li Kurdis- 
tanê nirxê zeviyan nayê zanîn. Li gor 
Dr. Osman, li Kurdistanê şaşitiyek di 
têgihiştina hilberînê de heye û di- 
bêje "Hilberîn û bi taybet jî biyanî, 
pêwîstiya wan bi jîngehê heye ne bi 
hêsankariyê. Me li Kurdistanê ti 
bandorek rêkûpêk nîne û elektrîka 
me ne temame. Ango pêwîstî bi jîn- 
gehê heye ne bi îmtiyazê." Dr. Selah 
Osman rexneyek tund li Desteya 
Hilberînê dike û dibêje: "Tişta li 
Kurdistanê bê nirx, zevî ye. Li tevaya 
cîhanê tişta herî bi nirx, zevî ye." 
Osman bi matmayî dibêje: "Tiştek 
ecêbe, yê li Kurdistanê dibe desthi- 
latdar û biryarê dide, wisan dizane 
tişta li ber dest milkê wî ye û nizane 
milkê nifşê dahatûya vî gelî ye." Dr 
Osman di wê baweriyê de ye ku li 
Kurdistanê di dana zeviyan de man- 
tiqê bazirganî serdest e, ne stratejî 
û dibeje "Ger lêkolînek zanistî ji bo 
zeviyên hatîn dayîn bê kirin, em ê 
bizanin me çend karesatên mezin 
afirandine." 

Taman Şakir 


Tirsji laşejine 


T inên Erebistana Siudiyê gotin mafê 
I me ye otomobîlan bajon û bo bi- 
destveanîna moleta şofêriyê neçar 
bûn herin derveyî Siudiyê, çimkî nika- 
rin moleta ajotinê li welatê xwe wer- 
bigirin. 

Rêjîmên kevin nikarin rê li ber aza- 
diya mirov bigirin, tevî ku bi mebesta 
kêmkirin û sînorkirina wê hemû ted- 
bîran jî digirin. Girtina rê li ber ajo- 
tina otomobîlan ji aliyê jinan, tirs e ji 
azadî û laşê jinan, ji ber otomobîl 
beşek ji azadiyê ye. Bê alîkariya kesên 
din jin dikare bi otomobîlê bi serbestî 
here û were. 

Civakên paşketî, ji rewşenbîr û te- 
knokratan bo kesên nijadperest û 
konservatîv, derbarê azadiya jinan û 
laşê wan de hemû xwedî heman ra- 
manê ne. Piraniya wan azadiya jinê 
dixin çarçoveya azadiya seksî, lewma 
pir tiştan lê qedexe dikin; ev yek jî en- 
cama hizrîna wan a sade û kawik e 
derbarê mirov û azadiyan de. 

Laşê jinê lê bûye bela û behaneya 
zeftkirina azadiyên wê, lê ev heyam 
tiştekî ji berê zelaltir dibêje: divê roja 
bikaranîna vê behaneyê xilas bibe, ji 
ber laşê jinê, laşê mirov e, ne laşê Eh- 
rîmen e û ne jî yê firîşteyan e; ne ew 
laş e ku şeytan dagîr kiriye û bi tenê 
mêr dikare biparêze; çimkî dibe ku 
mêr jî nikaribe xwe li himber şeytan 
bigire! 

Laşê jinê ne madeyek e ku bazir- 
ganî pê bê kirin, laşê jinê serbixwe ye 
ne ku babetekî seksî ye ku bazirganî 
pê bê kirin. Firotina laş biçûkxistina 
herî mezin e bi jinan; azadiya laş seki- 
nîneke himber hemû kesên ku dixwa- 
zin bazirganiyê bi laşê jinê bikin. Jina 
azad nahêle bi navê ol, pakî û sinetki- 
rinê parçeyekî ji laşê wê bibirin. Jina 
azad razî nabe bi navê zewacê ji aliyê 
xizmên xwe bê firotin û kî mehr, pere 
û zêrên zêdetir ji keçên wan re miso- 
ger bike, derfeta wî mezintir be ku 
keça wan bikire. 

Jina azad rê nade mêrê wê bi navê 
guhdarî û dabînkirina xwestekên 
mêr, wê tecawûz bike. Tiştên min li 
jor behsa wan kir beşek in ji 
kevneşopiyên ku tevahiya civaka 
Rojhilata Navîn ji ber wan dinalîne, 
ku niha jî gelek kes dixwazin wan bi- 
hêlin, ne ku bo parastina jinê lê ji bo 
dabînkirina hezên xwe. Lewra pir tişt 
li jinê tên qedexekirin û jin tenê mîna 
laşekî nefretlêkirî û dagîrkirî tê 
hîştin, wê ji raman û mejî xalî dikin û 
tenê weke laş lê dinêrin, tenê bo 
seksê. 

Bêyî ku bi wê yekê bifikirin ku 
azadî û kêfxweşiya civatê bêyî azadî û 
kêfxweşiya jinan xeyal û dijwar e. 


Mehmet Sebatli 


i Almanya li gor 
îstatîstîkan salê 
40 - 45 hezar jin 
rastî şiddeta li 
nava malê tên û 
hawara xwe digihînin saziyên 
dewletê. Lê ji bo hewandin û 
alîkariya jinên bê war li Al- 
manya derdora 400 malên he- 
wandinê hene. Malên 
hewandinê yên jinan ji aliyê 
şaredariyan, dêr û saziyên ve 
tên fînanse kirin. 

Mala hewandina jinan cara 
ewil li Amerîkayê hatiye avaki- 
rin û li Almanya jî mala hewan- 
dina jinan cara yekem di sala 
1976ê de li Berlînê û Kolnê ha- 
tine avakirin û di salên din de 
avakirina wan zêde bûye. 

Nûran û Edîbe du jinên kurd 
in û niha li wilayeta Almanya 
NRWê li malekê hewandina 
jinan (Frauenhaus) dimînin. 
Wan hevdu li vir naskirine. Yek 
ji wan beriya salekê, ya din 6 
meh berê mala xwe terikan- 
diye. Me bi rêya têlefonê bi 
wan herdu jinan re pêwendî 
danî û ji bo hevdîtinê me ba- 
jarê Munsterê hilbijart. Roja 
yekşemê, 19ê hezîrana 201 lê, 
li bajarê Munsterê, li cafeter- 
yakî aram em bi wan re rû- 
niştin. Wan beriya hevpeyvînê 
du şertên xwe gotin: yek, nax- 
wazin wêneyê wan bê kişan- 
din û du, naxwazin navê xwe 
yê rastî û yê malbatê eşkere 
bikin. Me jî piştî ev herdu şer- 
tên wan pejirandin, rekorda 
xwe vekir û wan dest bi axaf- 
tinê kirin. 

Ewil Nûranê dest bi çîroka 
xwe kir. Temenê wê 23 sal in, 
di 11 saliya wê de tevî malbata 
xwe ji Kurdistanê hatine Al- 
manya, bûne penaber. Rûyê wê 
li gor naveroka mijarê wek 
ewrên buharê di nava kenî û 
girînê de tê guhertin. Dema 
behsa sedemê reva ji malê 
dike, digirî û derbarê hevjînê 
xwe de dibêje "kesekî wek be- 
razan bû". Ew û hevjînê wê 
pisxaltiyê hevdu bûne, di zaro- 
katiyê de sozê wan ê ze- 
wacê hatiye dayîn û dema 
Nûran dibe 19 salî daweta 
wan tê kirin. Beriya ku bi- 
girî wiha axivî: "Min dix- 
west ez dibistana xwe bi dawî 
bînim. Wî jî beriya zewacê ji 
her tiştî re digot erê. Lê ne wî 
û ne jî dêbavên wî hîştin ez 
herim Abîtur [amadekariya za- 
nîngehê li AlmanyaJ bikim. 
Wisa bi min re hestek çêbû ku 
ez ji bo xizmeta wan li wê malê 
dijîm." 

Bernameyek televizyonê 
rê nîsanê wê didê 


Hevjînê Nûranê tenê bi 
şevan xwe nêzîkî wê kiriye, 
weke ku Nûran dibeje: "Bi roj, 
dema dêbavê wî hebûn ji min 
dûr bû û bêdeng bû. Ligel dê- 
bavê xwe bi min re nediaxift. 
Lê dema dibû şev û em diçûn 
odeya xwe ew 180 dereceyan 
diguherî. Wî ez weke goşt didît 
ku tenê pê re hestên xwe yên 
seksî têr bike." Nûran wiha roj 
bi roj ji hevjînê xwe sar dibe. 
Nûran dixwaze herin maleke 

Bi roj dema dê- 
bavê wî hebûn 
jimindûrbûû 
bêdeng bû. Lê 
dema dibû şev 
û em diçûn 
odeya xwe ew 
180 dereceyan 
diguherî. Wî 
tenê ez weke 
goşt didît ku pê 
re seks bike. 


din, hevjîn qebûl nake. Jiber ku 
nahêlin hêre derve, nahêlin 
zêde bi telefonê biaxive, nahê- 
lin nas û hevaleke wê serdana 
wê bikin, piştî salekî Nûran bi 
tenê dimîne. Nikare bi malbata 
xwe ya li Bayernê (başûrê Al- 
manya) re têkeve nav têkiliyê. 
Telefona wê ya mobîl tune, li 
malê înternet jî tune. Bê heval, 
bê nas û bê malbata xwe rojên 
wek hev derbas dike. Ji hevjînê 
xwe sar dibe û naxwaze jê za- 
rokêk çêbike. Rojek di televîz- 
yoneke almanî de çavên wê bi 
dîmenên jineke xemgîn dik- 
evin. Ew jina ku jê re dibe 
mînak, hawara xwe gihandiye 
maleke hewandinê û bi goti- 
nên wê "ji îşkenceyê xilas 
bûye." Salek berê, di buhara 
sala borî de bi armanca 'xilas- 
bûna ji îşkenceyê' Nûran di de- 
mekê ku li malê ti kes nîne, 
çenteyek biçûk amade dike û ji 
malê derdikeve: "Di nava sa- 
lekê de min ji ber ewlekariya 
xwe sê malên hewandinê gu- 
hertin, alîkariya psîkolojîk 
stand û li ser perspektîfa 
pêşerojê pispor hertim bi min 
re axivîn da ku ez karibim li 
ser lingên xwe bisekinim 
û kar bikim.” Dema 
girînê der- 
bas dibe 


Nûran êdî bi kenî dibêje "Baş 
bû min zarok çênekir!" 

Ditirse ku zarokê xwe 
winda bike 

Lê Edîbe derbarê zarokan de 
ne wek Nûranê difikire. Ew 4 
sal zewicandî maye û 6 meh 
berê malê terikandiye. Keçeka 
wê ya sê salî heye û tenê di- 
kare heftê carekê wê bibîne. 
Wek ku Edîbeya Dêrsimî ji me 
re dibêje, hevjînê wê ji bo 
zarok nede wê, derbarê wê de 
bi pereyan ji doktorên taybet 
raporên sexte wergirtiye. Niha 
Edîbe li gor raporan wek ji- 
neke psîkolojiya wê xirab e û 
nikare ji zaroka xwe re bibe 
dayîk. Edîbe dibeje: "Psîkolo- 
jiya min niha bi rastî jî xirab e. 
Ditirsim ku nikaribim keça 
xwe bibînim.” Eleqeya Edîbe ji 
bo siyasetê tune, dema me en- 
cama hilbijartina Dêrsimê jê 
pirsê bi xemgînî got, "Ez tenê 
difikirim ku rêyekê bibînim da 
ku bigihijim zaroka xwe.” 

Nûranê ev çend meh in dest 
bi dibistana berberiyê kiriye, 
piştî ku dibistana wê bi dawî 
bibe wê destûrname werbigre 
û karibe li ser navê xwe dika- 
nek berberiyê veke. Ango 
Nûran bi hestên erênî li daha- 
tûya xwe mêze dike û dibêje: 
"Jiyana min êdî di destê min de 
ye. Nahêlim ti kes biryarê bo ji- 
yana min bide.” Lê Edîbe xem- 
gîn e, çavên wê hertim şil in û 
heş û aqilê wê li ser zaroka 
wê ne. Ew jî dizane ku nikare 
bi salan di malên hewandinê 
de bimîne; divê ji xwe re ka- 
rekî bibîne an jî malekî kirê 
bike. Di dawiya axaftinê de 
Edîbe eşkere kir ku eger hev- 
jînê wê razî bibe ew ji bo ve- 
gerê amade ye, lê têbiniyeke 
girîng ji devê hevala wê Nû- 
ranê derket. “Dereng e! Jiber 
ku zilamê wê bi jineke din re 
dijî û pilana zewacê dikin.” 


li ber zilma 
mêrin xwe, xwe 
avêtin Mala Jman 


Nahêlim ti kes biryarê 
jiyana min bide" 

ijîma Baas a îstixba- 
ratî ya Sûriyê wê ji 
nav biçe. Ez piştrast 
im û hûn jî wek min 
piştrast bin ku dilê 
gelek rêberên bilind ên Kurd ên ji 
hemû partiyan dilerize, ji ber ku 
ew rejîm berbi navçûnê diçe. Do- 
kument û dosyayên îstixbarata 
Sûriyê wek yên îstixbarata îraqê 
wê nekevin destên siyasetmeda- 
rên Kurd ku bên veşartin û kes ni- 
zane çi bi wan hat. Ev jî wê bibe 
dergûşa sîxorên îrana piştî rû- 
xandina Şahî ku neket destê Kur- 
dan û nehat şewitandin û 
veşartin. Ji aliyê melayan ve hat 
filtrekirin û tişta ku ne di berje- 
wendiya welatê wan de, belav ne- 
kirin. Lê eger em wê dergûşa 
sîxoran hevber bikin digel ya Sû- 
riyê, wê derkeve ku bi heft avan 
hatiye şûştin. Di serhildana Kur- 
distanê de zilam ew zilam bû û 
sîxor ew sîxor bû ku destê xwe bi- 
gihîne dosyaya xwe da bike xwelî 
û kes eyba wî nebîne. 

Vê carê? Hin siyasetmedarên 
Kurd eger ji destê wan bê, wê 
hêzê bişînin Sûriyê ji bo ku ew re- 
jîma xwînrêj neyê rûxandin û 
filên wan ên ji rengê reşî reştir 
eşkere nebin. Baasa Sûriyê di 
piştî sala 1975'ê de bi şêweyekî 
rasterast destê xwe diavêt nav 
karûbarên siyaseta Kurd û ban- 
doreke rasterast li ser hemû bas- 
kan hebû. Peywendî û alîkariya 
PKK'ê bi Sûriyê re hebû, lê piştî 
ku baceke giran da, ew nija weke 
zarokê sava paqij bûye. Niha 
maye ku yên başûr jî baca wan 
peywendiyên ku wan bi Sûriyê re 
hebûne û dibe ku niha jî hebin. 

Rast e ku Baasa Sûriyê corekî 
alîkariyê da tevgera Kurd, ew jî ne 
ji dilsoziya ji bo Kurdan bû, lê ji 
ber dijberiya digel rijîma Saddam 
bû. Wê rejîmê jî tiştekî kêmtir ji 
Baasa îraqê bi Kurdan re nekir û 
rewşa Kurdên bê nasname ên Ro- 
java şahidê vê hovîtiyê ne. 

Ez vê yeke dibêjim, ji ber ku dî- 
roka rêberê Kurd li ber çavê min 
e û ez dizanim ku ew tiştê ji destê 
wan bê her ew e ku filiyên wan 


Rûxandina Esed 
û derketina jilên kurdî! 


Hekîm Kakeweys 


V' 


hebin û li gor berjewendiyên wan 
dewletan tevbigerin. Ku fila rêbe- 
rekî li cem her çar dagîrkerên 
xaka me nebe, wê wiha tevbi- 
gere? Rêberê ku bi dehan salan 
giyanê vê xelkê bide ber kîmyaba- 
ran û kuştin û dema digihe xwe- 
şiyê, êdî wê diziyan bike û xayîn 
û enfalçiyan biparêze? Gelo ma 
miletekî enfalkirî wê serkirdeyê 
wî piştgiriya kujer, enfalçî û Baa- 
siyan bike? 

Filên ku heta niha nehatine eş- 
kere kirin, berpirsên bilind ên 
Kurdan neçar dikin ku li kû derê 
xwefiroşek hebe, bînin cem xwe 
û posteke bilind bidinê û bikin şi- 
rîkê xwe yê diziyê. Belê rast e, 
berpirs nikarin bibin dilsozên ne- 
tewa xwe, ji ber ku eger pênga- 


Esed wê birûxe, kesên 
ji Baasê xelat digirtin 
divêwegerinnetewa 
xwe 


veke xar bavêjin wê belgeyan li 
ser wan biweşînin. Ez bi xwe bel- 
geyan naxwazim, ji xwe hemû 
tevgerên siyasetmedarên me 
belge ne. Lê ev netewa dest birî ji 


rast û çepê ji holê tê rakirin. 

Ev hemû kiryar û tevgerên ku 
ew encam didin û xelkê Kurdis- 
tanê pê tengezar dikin, ji ber filên 
wan e. Ne xwe ew jî dixwazin 
milet hurmeta wan bigire û ji 
wan hez bikin û tevî karwan û qe- 
rebalex di nava bazaran de gerê 
bikin û wek mirovên asayî li ser 
vê stêrkê bijîn. Ew jî dixwazin ku 
her yek ji wan jî bibe Şêx Meh- 
mûd, Qazî Mihemed û Mela Mis- 
tefa û weke kesên pîroz li wan bê 
temaşe kirin. Lê bi sedema filan 
ew ketine tehlîkê û jê rizgar 
nabin, îla wê bacê ku Abdullah 
Ocalan da, ew jî bidin. Loma ew 
neçar li ser meseleya navçeyê ji 
destçûyî û erebkirî sar bin û pişt- 
giriya gendelkaran bikin û her ca- 



E z gelek caran gihame wê 
baweriyê ku di hinek 
aliyan de têgihiştina olî 
di serdema berê de ji ya niha ci- 
wantir bû. Oldar jî di serdema 
berî me de zêdetir vekirî bûn, ji 
dema me ya niha zêdetir ol fêm 
dikirin! 

Em hemû dizanin ku oldar di 
hemû serdeman de di nava ci- 
vakê de bûn û bersiva pirsên 
serdema xwe didan. Agehdariya 
wan ji nivîs û gotarên dema 
xwe hebûn. 

Lê mixabin hinek ferd û 
komên vê serdemê, tenê lîsteya 
qedexekiriyên vê serdemê dirêj 
nakin, gelek caran tiştên ku berî 
demekê hatine nivîsandin yan jî 
gotin, qedexe dikin! 

Mînak; 

Sirûdek wekî “Ey Reqîb" zê- 
detirî nîv sedsalê ye hatiye nivî- 
sandin. Di dema xwe de bi 
dehan oldarên Kurdistanê yên 



Heya navçeyên veqetayî dagirkirî 
bin, wê sirûda Ey Reqîb bîmîne 


Ebdurehman Sedîq* 


mezin dîtine û xwendine. Ti go- 
tina wan li ser nebûn, ji ber za- 
nayên wê demê ji helbestan fêm 
dikirin û armanca helbestan jî 
dizanîn. Lewra nebûna nivîsan- 
dinek a zanayên olî ya wê ser- 
demê li dijî siroda “Ey Reqîb" bi 
xwe belgeya herî baş a li ser re- 
watiya naveroka vê sirûdê ye. 

Li ser vê yekê re jî kesê ku ev 
sirûd nivîsandî kurê melayekê 
ye û bapîrê wî jî mela bû. Her- 
wiha ev sirûd li ber çavê qazî û 
melayên Kurdistanê li qada Çar- 
çira hatiye gotin. Li Kerkûkê di 
salên 40'î de hatiye nû kirin û 
Şêx Zade awaza wê daniye. 



Hemûnetewûolên 
dinjibomafûaza- 
diyê berê xwe didin 
Kurdistanê 


Biwêja “Dînî man û ayînman 
her nîştîman" bi Kurdî kirina bi- 
wêja “E1 Heb El-Weten Mîn El- 


îman" e. Çêdibe bê gotin, “Le 
dîn îman e, ayînemane her nîş- 
taman". Bi vê yekê jî wate, giranî 
û qafiyeya helbestê tê parastin. 

“Dîn îman e, ayînmane her 
nîştîman" girîngî dana 'beşek' ji 
'tevayî' yê. Dema pêxember 
(S.a.s) dibêje, “E1 Hecû e'rfe", 
diyar e “E'rfe" beşek ji hecê ye 
û nekû hemû hec e. Lê ji ber gi- 
rîngiya “E'rfe" hec pê tê wateki- 
rin. Helbestvan jî dixwaze bêje, 
nîştîman û heskirina nîştîman 
di ol û baweriya me de beşek gi- 
rîng û serekî ye, ne tenê nîştî- 
man li gel ol û baweriyê yeksan 
be. 


rekê komîteyeke xeyalê ya dest- 
paqijiyê pêkbînin ku ew bi xwe 
serê pirsgirêkê ne. Niha jî ku li 
Beşar Esed biqewime, ew neçar 
piştgiriya wî bikin 

Esedê Sûriyê jî weke dîktatorên 
zordarên din ên Ereb wê bi dawî 
bibe û serdema eşkerekirina ne- 
hêniyên mezin hatiye û Wikilieks 
jî di meydanê de ye û çavê xelkên 
van welatan jî vebûye. Ji xwe 
Kurd jî heta hetayê mijûlî xweşki- 
rina tama devê xwe û postan 
nabin. Serên Kurdan neçar xwe 
digel vê serdemê biguncînin û hê- 
viyên Kurdan pêk bînin. îcar îro 
be yan sibe, divê ew her baca 
filên xwe bidin û weke zarokên 
sava paqij bibin. 

Kurdên Bakûr di destpêka 
salên heştiyên sedsala borî de, 
Kurdbûna wan berbi kêmiyê da- 
ketibû, lê niha di nava Tirkiyê de 
û li ber çavên saziyên medya din- 
yayê û li ber pozê bermayî yên 
Ataturk, behsa çar perçeyên Kur- 
distanê dikin û mijara rûxandina 
lihevhatina Osmanî-Sefewî tînin 
rojevê. Ev serdem hatiye guher- 
tin, lê li cem serkirdên me ne 
wiha ye. Niha dema wê yekê ha- 
tiye ku armancên Kurdên nete- 
weperwer wek, serxwebûn, 
serfirazî û yekgirtina her çar per- 
çeyên dagîrkirî yên Kurdistanê, 
pêk bên. Serdema bihevre jiyana 
gur û mîhan qediyaye û venagere. 
Eger bihevre jiyan li ser me jî bê 
ferzkirin, wê Erebên îraqê me 
qebûl nekin û em bixwazin nex- 
wazin ew ji wê marekirina Kato- 
lîkî têrbûne ku gelekî giran li ser 
wan rawestiya û ew wêrankirine! 

Esed wê birûxe û ew kesên ku 
heta vê dawiyê jî xelat û beratê 
Baasa Sûriyê digirtin, divê tobe 
bikin û vegerin hembêza nete- 
weya xwe û bi dilsozî xebatê ji bo 
serfiraziyê bikin. Hinek aliyên 
opozisyonê jî ku pirsgirêka wan a 
digel desthilatê beşdarîkirina di 
diziyê de ye, wê bi enerjiya van 
filan bijîn û bi rûxandina rejîma 
Baasa Sûriyê, wê temenê wan jî bi 
nîvî bibe! 


Ji bo kesên dibêjin, peyvên wê 
sirûdê bo serdema demokrasî, 
mafê mirov û îro naguncin, bila 
temaşeyî sirûda netewî ya du 
deshilatdarên cîhana mafê 
mirov û demokrasî yên wekî 
Fransa û Amerîka bikin, çawa 
mijara serxwebûna xwe bi pey- 
vên xwîn, çek û agir xemilan- 
dine. 

Ji bo kesên di xema mafê 
kesên ku li gel me djiîn de, ev 
yek ji bo hemû cîhanê diyar û 
eşkere ye ku hestê neteweya 
Kurd, hestekê dostê mirovan e û 
ne hestek şoven e. Bi belgeya bi 
dehan salan di sihbera al û Ey 
Reqîba me de, hemû netew, ol û 
oldarên din, ji bo gihiştina maf 
û azadiyê berê xwe didin Kur- 
distanê. 

* Rêveberê Projeya Pird a bo 
lêkolînan û piştî rejîma Saddam 
yekemîn Wezîrê Ekolojîyê îraqê. 

Tûrnovaya 
futbolê li Bergen 



Ciwanên ezîdî ji bo 
bîranîna Behiye Yaşit 
(Hacer) li bakurê Al- 
manya bi beşdariya 8 
tîmên fûtbolê tûrno- 
vayekê li dar dixin. 

Dem: 02.07.2011 

Saet: 10.00 

Navnîşan: Sport- 
platz am Heisterkamp 
- 29303 Bergen 

Info: 

0173- 3782 606 

Tîmên beşdar: 

SV Dicle Celle, FC 
Firat Bergen, SV 
Ciwan Walsrode, Inter 
07 Celle, Inter 08 
Burgdorf, SV Mardin 
Sulingen, SV Inter Ko- 
mata Nienburg, SV 
Bariş Osterholz 
Schamberg 


Xaçepirs 

Çeperast: 1- Welatek, welatê 
Çeçenan - Miraz. Kam, dax- 
waza dil. 2- Herî zêde, herî bi- 
lind - Dengê mîh û berxan - 
Yarmetî, hawar, pêveçûn. 3- 
Dost, canan, evîndar - Belgeya 
naskirinê, nîşan - Ducanî, 
hemle (bi taybet ji bo heywa- 
nan tê gotin). 4- Kevirên pehn 
û tenik (berepaş) - Nîşan, pa- 
rola (berepaş) - Notayek. 5- 

12 3 


Kengî pêwîst e balîf bê guhertin? 


B alîf (ku mirov di dema 
razanê de serê xwe da- 
tîne ser) bo demeke dirêj 
di bin serê mirovan de di- 
mîne û xuhdan, bez û şiliya 
serî dimjîne nava xwe û 
piştî demekê ew balîf dibe 
perçeyeke gemarî ya tije 
bekteriyan û dibe ku bî- 
neke zêde nexweş jî bide. 
Lê dibe ku xwediyê wê ba- 
lîfê hest bi wê bînê jî neke 
ji ber her roj bi wê bînê re 
radize. 

Mimkûn e ew bakterî û 
gemarî bibin sedema pêk- 
hatina hestiyarî, herwiha 
razaneke rehet jî nede 
xwediyê balîfê. Loma bijîşk 
hişyariya wê yekê didin ku 
pêwîst e di dema yek heta 
sê salan de balîf bên guher- 
tin. Helbet maddeya ku 



Nêrîn, Rexne, 
Pêşniyaz? 

Ji vir re bişîn: 

info@rudaw.eu 



balîf jê tê çêkirin bandora yên ne siruştî tên çêkirin, 
xwe li ser dema guhertinê zûtir pêwîstiya wan bi gu- 
heye û balîfên ku ji made- hertinê heye. 


Peyamên we belaş 
tên belavkirin 


Hûn dikarin peyamên sersaxiyê, pî- 
rozbahiyan, agahiyên derbarê hemû 
cûreyên çalakiyan bi rêya e-mail a 
me (info@rudaw.eu) ji me re 
bişînin. Bi şertê ku nivîsên we ji 100 
peyvan ne dirêjtir bin, em ê wan li vir 
belaş biweşînin. 



Dinya, xelk - Navekî jinan. 6- 
Navûdeng, şan - Ji tevlihevbûna 
av û axê çêdibe, pirik (berepaş). 
7- Kesê yekem - Êş, jan. 8- 
Mirov, beşer - Bêvil, difin (be- 
repaş). 9- Herdem, tim, herû- 
her (berepaş) - Berê ji Tirkan û 
Osmanîyan re dihat gotin. 10- 
Notayek - Kaxezên lîztine, ka- 
xezên qumarê. 


Serejêr: 1-Dikana ku çayê lê 
tê firotin - Pronavê yekem. 2- 
Êşkence, ceza, lêdan - Pêwistî, 
hewcedarî. 3- Rojek, roja çarem 
- Nîşana elementa Nîkel ê. 4- 
Destnîşana pronavê yekem - Bi 
Ingilîzî kurtnivîsandina “Mîster, 
birêz" (berepaş) - êşkence, 
lêdan. 5- Tuneye, nemaye - Ke- 
sayetîya xurt, biryarmendî. 6- 
Bijî, bravo. 7- Peyamên telefona 


bêrîkê - Bi Ingilîzî "zilam, mêr" 
- Notayek. 8- Qewîtî, şîret - 
Mêşek sor û mezin (berepaş). 
9- Paytextê îtalya. 10- Berbijêr, 
berendam - Bîjî, xwînheram, 
heramzade. 11- Zebeş, petîx, 
xiyar û bacan lê dikevin. 12- 
Notayek. 13- Araqa Tirkan (be- 
repaş). 14- Nêçîr, şirove, analîz. 
15- Kesê zana û şareza. 16- Car- 
din, dubare. 



Zeîfbûn 


H i 

1 


Prof.Dr.med. 
Îbrahîm Gunef 


[ inek mirov 
hene ji aliyê fi 
zîkî ve gelek zeîf 
xûya dikin. Hinek 
mirov ji beî 
mên nexweş 
qels in, lê bi hinek 
mirovan re jî sede- 
mên ber bi çav pir xûya nakin, lê ew dîsa zeîf 
xûya dikin. 


Sedema ku mirov ji aliyê fizîkî ve zeîf 
dibin, çi ye? 

Prof. Dr.med. Îbrahîm Guneş: Ji bo se- 

dema zeîfbûnê em dikarin gelek tiştan rêz 
bikin. Bêguman di serî de ji ber nexweşiyên 
kronîk û yên wek pençeşêrê, AIDS, bronşîta 
kronîk, nexweşiyên kronîk ên sîstema mîde û 
roviyan. Herwiha xwarina kêm û feqîrtî jî 
dibe sedem. Sedemek din jî ew e ku mirov di- 
kare bêje hinek bandora kalîtî û pîrbûniyê jî 
heye. Em li zeîfbûnê wek nexweşiyek dinêrin 
û li gor we nêzîkî wan kesan dibin. 

Zerarê zeîfbûnê çi ne? 

Gelek zerarên zeîfbûnê hene. Di serî de 
xwîna mirov kêm dibe, masulkeyên mirov 
pir zeîf dibin, hestî zeîf dibin û pir zû dişi- 
kên, sergêjî dest pê dike, taqeta mirov kêm 
dibe, gelek organên wek dil, gurçik û çav ji 
ber zeîfbûnê zerarek pir mezin dibînin. Zeîf- 
bûn dikare mirov heta bi mirinê jî bibe. 




10 11 12 13 14 15 16 


Gelek kes hene ku pir xwarinê dixwin, 
lê disa ew zeîf in. 

Dibe ku metabolîzmaya wan kar nake an jî 
ev nexweşiyên ku min bahsa wan kir bi wan 
re hebin. 



Gelo kîjan zeîfbûyîn ne nexweşî ye? 

Ew mirovên ku li gor Body-Mass-îndex 
(BMI) kîloyên wan ne di cîh de ne ango 
zarok û ciwanên di navbera 0-18 salî de, 
mirov dikare wan bibe cem bijîşk, bi alîka- 
riya wan pisporan ew dikarin dîsa kîloyan 
bigrin. Wekî din ew mirov dikarin pir koh- 
lînhîdrat (proteîn), vîtamînan yan jî xwari- 
nên ji hevîr, bi şekir û rûn bixwin. Lê ew 
kesên ku bi rastî jî nexweş in pêwîst e bên 
tedawî kirin. Wextê ku ew bên tedawî kirin 
ew kîloyên xwe yên normal jî digirin, lê 
dema tedawî nebin hertim wisa zeîf dimî- 
nin. Zeîfbûna pir zêdê zerarek gelek mezin 
dide hemû organan. 

Amadekirin: 

Zelal Çelîk 

*Profi Dr.med. Îbrahîm Guneş 

ji Bakurê Kurdistanêye û niha li Almanyayê 
dijî. Pisporê nexweşiyên hundirîn û pisporê 
jiyana tenduristiya xwarin û vexwarinan e. 


































































































































































Tu «AliO.KÎ 
ez. kerttrw 
şt dliftkirirvi? 


Ez herdem ji bavê xwe 
dipirsim "Bavo ma çima 
laşê me ne wek şûşê 
ronî ye, wê doktoran 
nava me bi hêsanî bidî- 
tana?" 


An jî difikirim, gelo 
çima em nikarin raste 
rast li tava rojê binê- 
rin? 


D ema tu li dibis- 
tanê gelekî rû- 
dinê, pişta te pir 
caran diêşe? Ew êşan- 
din ji wê yekê tê ku 
masûlkên te bêlebat 
dimînin. Bo mînak av- 
jenî bo nemana êşê 
gelekî bi feyde ye. 
Tenê rûniştin û li te- 
leviziyonê mêzekirin 


ne 

baş e. Dema mirov 
kêm hereket bike, ev 
dibe sedema wê yekê 
ku di salên pêş de 
mirov rastî nexweşiyên 
dil û şekir jî tê. 

Bo tendirustiya laşê 
mirov, hereket tiştê 
herî baş e. Ji bo vê 
yekê girîng e tu bisi- 
klêtê bajoyî, bi gokê 
bileyîzî û bazbidî. Ev 
ne tenê ji bo laşê te, 
belkîji bo xweşikbûna 
te jî tiştê herî pêwîst e. 
Eger tu sporê bikî, 
dema tu diçî dibistanê, 
tu wê li ser xwe û çalak 


Bajare Silemaniye 


S ilêmaniye yek ji bajarên kirin. Navê wî Silêman bû. 
mezin ê Kurdistanê ye û Bajarê Silêmaniyê navenda 
dikeve başûrê Kurdistanê. parêzgeha Silêmaniyê ye. • 
Ev bajar sedsala 18. ji aliyê Ba- Hejmara şêniyan navenda 
baniyan ve hatiye avakirin û bi bajêr 500.000 kes in.^-^ 


navê begê Baban hatiye bi nav 


Xwişka dayîkê 


Sembola aştiyê 


FERI KURDI BIBE 


Bîne bîra xwe 


N 


Navê guleke li Kurdistanê 


Em pê dinivîsin 













































